2013/11/22 | Albisteak\nEusko Jaurlaritzaren Ekonomiaren Garapen eta Lehiakortasun Sailaren 2014ko aurrekontua 415.742.000 €-koa da, Administrazio Orokorraren guztizkoaren % 4,1, alegia. Kopuru hori 2013an aurkeztutako proiektukoa baino % 4,9 handiagoa da.\nOsoko kopuruei dagokienez, Teknologia-programak (112,5 milioi euro) Nekazaritza eta Landa Garapenerako programak (79 milioi euro) eta Industria-garapenerako programak (ia 70 milioi) jasoko dute finantzaziorik handiena.\nNekazaritza, Arrantza eta Elikagaien Industriako Sailburuordetzak lan gogorrari aurre egin beharko dio 2014an, sailaren barruan zein Foru Aldundiekin batera. Izan ere, 2014-2020ko Landa-garapen Iraunkorreko Plana onartu beharko du eta, ondorioz, politika europarrak ezarriko dira esparru honetan. Halaber, arrantza-arloan, 2014-2020ko Itsasoaren eta Arrantzaren Europako Funtsaren operazio-programa onartu beharko du.\n126,4 milioi euroko aurrekontua kudeatuko du, hau da, Ekonomiaren Garapen eta Lehiakortasun Sailaren guztizko aurrekontuaren % 30,4. Kopuru horretatik, 30,8 milioi euro elikagaien kalitate eta industriara bideratuko dira; 19,5 milioi euro landaren eta itsasertzaren garapenera; 16,2 milioi euro arrantza eta akuikulturara; eta 8,3 milioi euro nekazaritza eta abeltzaintzara.Kopuru horiei gehitu behar zaizkie 51,6 milioi euro, Eusko Jaurlaritzak Erakunde Ordaintzaile eskumena izateagatik kudeatzen dituenak.\nLaguntza berezia jasotzen jarraituko dute abereak elikatzeko lehengaien prezio handiak eraginda zailtasunak dituzten abeltzaintza-sektoreek (esne-behiak, esne-ardiak...).Era berean, gazteen lanbideari lotuta, Gaztenek programa sustatzen jarraituko da, gazteak nekazaritzaren eta abeltzaintzaren alorretara sar daitezen, sailaren helburu estrategiko gisa.\nAurrekontuaren ikuspegitik, ekintza garrantzitsuenak nekazaritzaren eta abeltzaintzaren sektoreko elkarte eta federazioekin eta bestelako entitateekin hitzarmenak zertzea (2 milioi euro baino gehiago) izango da, ekoizleen egoera hobetzeko eta beren lana profesionalizatzeko.\nArrantza, kalitatea eta landa-garapen\nNekazaritzaren esparruko talde, elkarte profesional eta sindikatuetara 951.000 euro zuzenduko dira orotara. 630.000 euro inguru, ordea, Nekazari gazteen planera bideratuko dira, eta beste 500.000 euro behien sektoreari laguntzeko neurrietara.\nNekazaritzaren esparruko talde, elkarte profesional eta sindikatuetara 951.000 euro zuzenduko dira orotara.\nAlor honen aurrekontua nabarmen hasi da: 10 milioikoa izatetik, 16 milioikoa izatera. Diru hori, funtsean, arrantza eta arrain-haztegi sektoreen laguntza-deialdietara eta sektorearen lehiakortasuna handitzeko laguntzetara bideratuko da, ontzien modernizaziora, batik bat.\nElikagaien Kalitate eta Industriako Zuzendaritzak du aurrekonturik handiena Sailburuordetzan, 30,8 milioi euro hain zuzen. Kopuru hori Neiker (7,5 milioi), Hazi (4,9 milioi) eta Azti (1,6 milioi) elkarteek burutzen dituzten ikerketa- eta laguntza-programetara bideratuko da.Bestalde, Lehiati programak 4,8 milioi euro jasoko ditu, Ikerketa programak 3,9 milioi euro, nekazaritzaren eta elikagaien enpresetan I+D jarduerak sustatzeko planak 1,2 milioi euro eta teknologo eta ikertzaile gazteek 730.000 euro, beketarako.\nElikagaien Kalitate eta Industriako Zuzendaritzak du aurrekonturik handiena Sailburuordetzan, 30,8 milioi euro hain zuzen.\nLandaren eta Itsasertzaren Garapeneko eta Europar Politiketako Zuzendaritzari dagokionez, Erein, Itsaspen eta Leader-Feader landa-garapenerako programek 7,8 milioi euro izango dituzte guztira. Arabako landa-bideak hobetzeko egitasmora 3 milioi euro bideratuko dira, 2013 eta 2014 urteetan banatzeko.\nTeknologiak jasoko du gehien\nEkonomiaren Garapen eta Lehiakortasun Sailaren gainontzeko aurrekontuekin alderatuz gero, teknologiari lotutako programek jasoko dute diru gehien, 112,5 milioi euro, hain zuzen.Horri Lehendakaritzaren aurrekontuko Berrikuntza Funtsaren 26 milioi euro gehitu behar zaizkio.\n2014 urtean, programa nagusiak, hau da, Gaitek (32,7) Etorgai (29,1), Emaitek (23,9), Etortek (16,6) eta Net's (4 M), mantendu egingo dira.Nolanahi ere, behin uneko ZTPB 2015 eguneratzen duen RIS3 Espezializazio adimendunaren estrategia onartuta, aurreikusten da deialdiak estrategiaren oinarrizko lan-ildoetara moldatzea; beraz, datorren urtetik aurrera, aldaketak gerta daitezke.\n2014an, Ekintzailetza Laguntzeko Erakunde Arteko lehen plana aurkeztuko da. Horren harira, azpimarratu behar da ekintzailetza laguntzeko planak 5 milioi euroko zuzkidura izango duela hasiera-hasieratik, 2013ko defizita lasaitu izanaren ondorioz.\nInnobideak estrategia bultzatuko da 3.630.000 euroko zuzkiduraz, eta bi programatan banatuko da: Kudeabide eta Lehiabide.\nEkintzailetzaren, Berrikuntzaren eta Informazioaren Gizartearen Zuzendaritzak +Digitala programa (IKTak eta lehiakortasunerako tresnak sustatzeko programa) birmoldatuko du. Hala, 4.050.000 euro izango ditu enpresetan eta elkarteetan oinarrizko IKTen ezarpena bultzatzeko, enpresa bultzatzaileen eta hornitzaileen arteko elkarlana pizteko eta produktuen eta zerbitzuen balio erantsia handitzeko.\nSailburuordetza honetako aurrekontua ia % 50 hasiko da 2014an. Hala, Sail barneko aurrekontuaren oreka handiagoa lortuko da, zerbitzu-sektorearen beharrei erantzun ahal izateko, industriara bideratutako finantzaketa-mekanismoak sendotu ondoren.\nHorretarako, Merkataritza Zuzendaritzaren aurrekontua 16,6 milioi eurokoa izatetik 26,6 milioi eurokoa izatera igaroko da 2014an; % 56ko gehikuntza, alegia.\nTurismo Zuzendaritzaren aurrekontua, aldiz, 8,5 milioi eurokoa izatetik 12,3 milioi eurokoa izatera pasako da (% 45eko gehikuntza). Gainera, Basquetour erakundearen bidezko sustapen-kanpainek 6,7 milioi euroko aurrekontua izango dute, gure herriak turismo-merkatuan duen sailkapena hobetzeko. Horretaz gain, sektorearen lehiakortasuna hobetzeko ekintzak bultzatuko dira (3,6 milioi euro guztira).\nTestua: Nerea Haig\nArgazkiak: CC BY-3.0-ES 2012/EJ-GV/Irekia-Gobierno Vasco/Mikel Arrazola


A DESALAMBRAR | Venezuela, Mexiko eta Argelia - Arrosa\nBerandu igo arren hemen duzue aste honetako A desalambrar irratsaio internazionalista entzungai!\nGaurkoan Venezuela aldera jo dugu irratsaioaren hasieran, Juan Contreras, 23 de enero auzo borrokalariko Coordinadora Simón Bolivar eta PSUVko kidea dugu bera, eta azken gertakariak zein herrialdearen egoera aztertu ditugu berarekin. Ondoren TxiapasEKIN elkarteko Mario izan da gurean, Emiliano Zapataren hilketaren 100. urteurrena eta altxamentu zapatistaren 25. urteurrena aitzakitzat hartuz zapatismoari ete Mexikoko gobernu aldaketari buruz jardun dugu solasean. Amaitzeko, Herrialde Valentziarrean bizi den eta MAS mugimenduko kide den Amina Gobbi argeliararrekin hitzegin dugu Argelian gertatzen ari dena ulertu asmotan.\nGaldu ezinezko irratsaioa ezbairik gabe!\nEZ EZagunak (1) - Ertaroko folka


Emakumeen aurkako indarkeria | Hegoaldeko Txokoa\n← Kirurgia estetikoa\nPatateroak omen dira, aizue! →\nPosted on urria 24, 2013\tby hegoaldeuskaltegia\nGizona al da “denaren neurria”? Ados al zaude “emakumezkook indarkeriaren objektu izaten hezten gaituzte” ideiarekin? … ados bazaude, beharbada, feministagoak izan beharko genuke denok.\n3 erantzun Emakumeen aurkako indarkeria -ri\nAisling ** -k dio:\n11:00 am urria 26, 2013\nPasa den azaroaren 25tan, Nazioarteko Emakumeen kontrako indarkeriaren eguna izan zen. Hori dela eta, egunkarietan eta telebistan egun horrekin zerikusi zeuzkaten berriak eta erreportaiak bota zituzten. Hiri eta leku askotan ere antolatu ziren hainbat ekintza emakumeen kontrako indarkeriaren biktimen alde.\nNire ustez, arrunta da zerbait “ospatzen” den egunean horri buruzko ekintzak geiago antolatzea. Hala ere, batzutan dirudi bakarrik ahusnartzen garela zerbaiteko eguna ospatzen dugunean, baina, zer gertatzen urtearen beste 364 egunetan? Batzutan usten dut, ohitu garela emakumeen kontrako indarkeriako berriak entzuteari. Egunero indarkariaren kontra borrakatu egin behar dugu eta ez bakarrik kotziente izan urtean behin.\n10:59 pm urria 27, 2013\nEgia da emakumeok oraindik ez dugula lortu gizonekin berdintasuna,lanpostu gehiagotan gizonak baino ez daudelako,esate baterako,enpresetan normalean zuzendariak gizonak dira edo kirola mailan futbolaridagokionez,oso gutxitan ikusten dira emakumak.Hortazartikulua idatzi duen pertsonarekin ados nago, denok feministagoak izan beharko dugu.\npumuky -k dio:\n11:17 pm urria 27, 2013\nGure gizartea betidanik matxista izan da. Eskerrak, poliki-poliki ideia hori aldatzen ari dela, baina lan asko geratzen da matxismoa erauztea lortze aldera. Gure gurasoen garaian, gure amak ezkondu bezain pronto lan egiteari uzten zioten. Beraz, senarrak ziren etxera dirua eramaten zuten bakarrak, eta horren ondorioz, emakumeak gizonezkoen mendekoak ziren. Horrexegatik, emakumeek ez zuten senarra salatzen eta bera banatzen bazen, ez zegoen ondo ikusita. Gaur egun, guztiok edo ia-ia guztiok barneratuta daukagu, hobe dela garaiz banatzea gauzak funtzionatzen ez direnean edo askoz gehiago ere, tratu-txarrak pairatzen badituzu.\nGaur egun, egoera askoz desberdina da, emakume askok lan egiten dugulako, eta horren ondorioz, independienteagoak gara. Haatik, nahiz eta emakumearen egoera azken urteotan asko aldatu den, oraindik gizon askok uste dute gure jabeak direla. Ideia hori aldatzea lortzeko lan handia egite aldera geratzen da.\nBestalde, ez nago batere ados gurasoek indarkeriaren objetu izaten hezten gaituzte ideiarekin. Nire iritsiz, gero eta ohituagoa da neskak autoekin eta mutilak panpinekin jolasten ikustea. Gertatzen dena da, oraindik gizon batzuek uste dute emakumeak baino gehiago direla. Ez hori bakarrik, batzuetan emakumeok berak gara errudunak, gauza batzuk egiten ditugulako ez digutela mesede egiten: esaterako, telebistako iragarpen matxista batzuk egiten onartzen dugunean edo emakumeak biluztu egiten diren bakoitzean protesta egiteko. Benetan, biluzik geratzea beharrezkoa da protesta egiteko? Emakumeok berak gara lehenak geure burua baloratu behar dugula. Guk egiten ez badugu, nork egingo du gugatik?\nBukatzeko, esango nuke berdintasuna lortzeko, alde batetik, matxistek matxista gutxiago izan beharko luketela eta ,beste aldetik, feministak feminista gutxiago izan beharko luketela.\nEman erantzun bat Aisling **-ri Utzi erantzuna


Merezimendu handiko garaipena - Real Sociedad de Futbol, SAD\nREAL C 1-0 RAYO CANTABRIA\nMerezimendu handiko garaipena\nGure hirugarren taldeak beste garaipen bat lortu du Rayo Cantabriaren aurka bat eta huts irabazi ostean Zubietan. Partidako lehenengo minutuak parekotasun handikoak izan dira. Bi taldeetako batek ere ez du izan markagailuan aurreratzeko aukerarik, eta baloiaren jabetza ere banatuta egon da. Azken batean, joan-etorri askoko lehenengo minutuak izan dira, baina nagusitasun garbirik gabe. Hala ere, gipuzkoarrak izan dira markagailua estreinatu dutenak. Partidako lehenengo hogei minutuak igarota, Kortajarenak buruz errematatu du korner bat eta Sergio Franciscoren mutilen partidako gol bakarra sartu du. Golaz geroztik, Real C gora etorri da eta kanpokoen atera gerturatzea lortu dute, baina arrisku handirik gabe. Etxekoen garbiena Jon Baldak izan du, baina area barruan egindako kontrol baten ostean ezin izan du baloia errematatu. Lehenengo berrogeita bost minutuen ostean txuri-urdinak markagailuan aurretik itzuli dira aldageletara.\nBigarren zatiaren hasieran, Rayo Cantabriak estutu egin du berdinketaren gola sartzeko asmoz. Hala ere, etxekoek aurkariaren hurbilketa guztiak zapuztu dituzte. Bigarren zatiak lehenengoaren bide berdina jarraitu du: aukera gutxi eta bi taldeen arteko parekotasun handia. Racing-en filialak, berdinketa lortzeko beharrarekin, Marrerok defendatutako atea estutu du; bitartean txuri-urdinek bigarrena egitea izan dute helburu gisa. Gipuzkoarren garbiena Arzakek izan du, baina ezin izan du errematatu Kortajarenaren pasea. Sergio Franciscoren taldeak emaitza defendatzen jakin du azken minutuetan eta garaipen oso landua lortu dute aurkari gogor baten aurka.\nHorrela, gure hirugarren taldeak sailkapeneko liderra izaten jarraitzen du eta garaipenarekin hasi du bigarren itzulia. Datorren asteburuan Sestao Riverren zelaia bisitatuko dute bolada onarekin jarraitzeko asmoarekin. Aurrera Reala!\nReal C: Marrero, Recio, Rodriguez, Cantero, Azurmendi (Sukia, min. 68), Gorrotxategi, Kortajarena (kap.), Marin (Zubillaga, min. 68), Garzon [Teijeira, min. 55 (Ruiz, min. 73)], Balda eta Lespinasse (Arzak, min. 68).\nRayo Cantabria: German (kap.), Jorrin (Carrascal, min. 80), Gete, Campo, Gonzalez (Muriel, min. 75), Gandarillas (Ibra Sorybah, min. 63), Bustillo (Izan, min. 75), Delgado (Celorio, min. 80), Alonso, Alvaro eta Gutierrez.\nGola: 1-0: Kortajarena, min. 22\nMartinez Garcia. Txartel horia atera die etxeko Kortajarena, Lespinasse eta Reciori eta kanpoko Bustillo, Alonso eta Gutierrezi.


New york hiria Lucia by Karbilbo 658 views\nErroma jon barrón by Karbilbo 1112 views\nTokio by Karbilbo 660 views\nMalta by Karbilbo 1085 views\nSizilia Julene by Karbilbo 1088 views\nHawai Asier Aldama by Karbilbo 707 views\n1. Eivissa eta Formentera\n2. Eivissa Puig des Molins nekropolia Posidonia zelai Fenicio de sa caleta herria\n3. Eivisa balear uharteak osatzen dituztenen artean mendebaldean dagoena da EIVISSA\n4. Puig des Molins nekropolia

Puig des Molins

nekropolia gune

arkeologikoa da.

Handiena, onena eta kontserbatuena da.

Antzinaroan zehar ibizan hilerria izan zen.

\n5. Puig de Molins eskultura duen nekropoli handiena da eta onena, munduko kontserbatuena da eta 3000 hilobiak ditu, horresegatik munduko bildumarik onena du.\n6. Posidonia zelai POSIDONIA ZELAIA mediterraneoan dagoen itsas komunitate garrantitzuena da. Oso inportantea da ,polimero beresi bat dute landareak eta Eivissan dauden hondartzak mantentzan dute .\n7. Fenicio de sa caleta herria Zazpigarren Mendearen amaieran edo seigarren K.a. utzita izan zen modu lasai batean. 600-900 K.a utzi zute feniziarrak ibizako golkoan ,hiria sortu zute eta hiri ori Ibiza da horain arte.\n8.

.. EscritorioPlaya de las Salinas Platja de ses Salines.jpg

FORMENTERA La Mola itsasargia Sant Francesc Xavier eliza Megalitiko Ca Na Costa hilobia\n9. Formentera uhartea Balear uharteetakoen artean hegoaldeen dagoena da FORMENTERA\n10. La Mola itsasargi uhartearen goiko aldean kokatuta dago. Denbora luzez uhartean itsasargi bakarra izan. 192 itsas mailaren gainetik metro altueran . 1973an argindarra.23 mila miliak distantzia bat hartzen du. LA MOLA ITSASARGIA\n11. Bere hormen lodiera Gogoratzen du inbasioaren Kontra,defendatzeko egin zen . 1738 urtean amaitu eta udaletzearen aurrean kokatzen da. SANT FRANCESC XAVIER ELIZA\n12. Aztarna arkeologikoak hauek EiVissa eta Formentera artean kontserbatutako antzinakoena dira, besteak beste, gai itzuli Ka 2000 data Brontze Aroan ari da . Megalitiko Ca Na Costa hilobia\n13. ALVARO CASTRESANA


GERNIKAKO BAKEAREN MUSEOAK 53.122 BISITARI JASO DITU 2019AN - Blog de la Fundación Museo de la Paz de GernikaTratamos temas como la cultura de paz, el bombardeo de Gernika, la Guerra Civil española y los museos.\nGERNIKAKO BAKEAREN MUSEOAK 53.122 BISITARI JASO DITU 2019AN\nGernikako Bakearen Museoa Fundazioak zifra oso positiboarekin amaitu du 2019. urtea, 53.122 bisitari izan baititu. Bisitari gehien izan dituen urtea da 1998an sortu zenetik (2018an, 51.870 pertsona izan ziren museoa bisitatu zutenak; 2017an, 48.507; eta 2016an, 43.606). Zifra horrek Bakearen Museoaren bultzada berresten du. 1998. urtetik – Gernika-Lumora, Urdaibaira eta Euskadira iristen diren bisitarientzat.\n53.122 bisitari horien jatorria honako hau izan da: 7.887 Euskadikoak izan dira, 13.660 Espainiako gainerako lurraldetakoak, 26.435 Europakoak, 3.564 Amerikakoak, 1.576 Asiakoak eta beste leku batzuetakoak.\nMuseoaren hezkuntza-sailak antolatutako jardueretan, era berean, 4.541 pertsonek parte hartu dute (udalekuak, tailerrak, ibilbideak …).\nBeraz, 2019ko balantzea oso positiboa da, aurreko urtean baino urte lasaiagoa ─ ez bisitarietan ─, izan baita jarduera kopuruan. «Memoritour Gernika» ibilbide gidatuek (berriak) harrera oso ona izan dute; baita bigarren solairuaren gela baten birmoldaketak (ikus-entzunezko proiekzioetan bonbardaketa bizi izan zuten pertsonen testigantzak entzuten baitira).\n«Gernika udabarri haretan» birsortze historikoari buruzko liburua\nEra berean, Gernikako Bakearen Museoak argitaratu berri du, bertsio digitalean, 1937an atzeguardiako bizitzaren birsortze historikoari buruzko informazio guztia biltzen duen liburua. 2018an egin zen, eta museoak antolatu zuen hainbat elkarterekin eta boluntariorekin batera, «Gernika Udabarri haretan» izenarekin (deskargatu hemendik).\n2020an zerbitzu eta proiektu berriak egongo dira, eta horien artean, labur-labur, honako hauek aipa daitezke:\nEuropako MIGRAID proiektua\nGernikako Bakearen Museoak, Europako hainbat bazkiderekin batera, MIGRAID proiektu europarra lortu du. Proiektu horrek jarduera ugari izango ditu 2020an zehar:\n* Tailer transnazionalak Gernikan, Carpi-Fossolin (Italia) eta Izieun (Frantzia), Europako proiektu horrek jorratuko dituen gaiei buruzko ezagutza partekatzeko.\n* «Haurtzaroa Europako gerretan (1918-1949)» izeneko aldi baterako erakusketa ibiltaria.\n* Ikastetxeetan edo hezkuntza ez-formalean gai hau landu ahal izateko maleta pedagogiko bat prestatzea\n* Nazioarteko Kongresua, gai horri buruz\nMIGRAID: Migrazioa eta laguntza humanitarioa Europan (1918-1949)\nMIGRAID proiektuaren xedea, egondako erbesteratu eta migrazio fluxuak aditzera ematea da, hots, (gaur egun puri purian dagoen gaia bada ere) europear historiako momento zehatz baten (1918-1949) bolondresek eta elkarteek izan zuten garrantzia azpimarratu nahiean ere.\nUNED-en «Migraciones y exiliados en el mundo contemporáneo» ko ikerketa taldeak lideratuta, museo eta elkarte hauen partehartzea du: Gernikako Bakearen Museoa, Maison d’Izieu, el Comité Internacional de Museos Conmemorativos (ICMEMO), Centro Studio Fossoli – Fondazione recupero e valorizzazione della Memoria Storica, Museo Nacional de Historia Contemporánea de Eslovenia, eta EUROM.\n2020rako aldi baterako erakusketak\nGernikako Bakearen Museoak hiru aldi baterako erakusketa berri izango ditu 2020an:\nAline Soberon eta Txema Uriarte-ren “Viñetas para el recuerdo” (urtarrilaren 30etik uztailaren erdira arte).\nTxiletik datorren Cecilia Zabaleta ren “Boleto de ida” erakusketa. (2020ko ekaina-abendua)\n“Haurtzaroa europear gerretan” erakusketa (2020ko uztailetik abendura)\nMemoritour Gernika ibilbide gidatu gehiago (4 ibilbide dira eskeinitakoak: 1-Babesleku antiaereoak, 2-Gernikaren berreraikuntza, 3-Monumentuak eta memoria eta 4-Picasso eta “Guernica”), urte guztian zehar, goizez zein arratsaldez eta 4 hizkuntzatan.\nBi Memoritour Euskadi berri (udabarri eta udazkenean).\n2020an martxotik iraila bitartean, Museoa astelehenero zabalik egongo da goizez (10.00-14.00). Beraz, garai honetan, ez da asteko egun batean ere itxita egongo. Igandero doako sarrera eskaintzen jarraituko du.\nGaur egun martxan dituen bestelako zerbitzuak ere mantenduko ditu 2020an, besteak beste: Dokumentazio Zentrua, Hezkuntza arloa, Bisita gidatuak, koloniak, ikerketa artxibo ezberdinetan, erakusketa bibliografikoak, etab.\nEta urtero legez, urtarrilaren 1etik 29ra museoa itxita egongo da urteko mantentze lanak aurrera eramateko, urtarrilaren 30ean (Nazioarteko eskolarteko bakea eta ezbiolentziaren eguna) berriro bere ateak zabalduko dituelarik.\nTags: 2019, Bakearen Museoa, Birsortze historikoa, bisitari recorda, erakusketak, Errekreazioa, Europar proeiktuak, Gernika, Gernikako Bakearen Museoa, Guernica, Memoritour Gernika, proiektuak\nPosteado en Información Sin categoría


EKAIA EKO GESTION, ONGARRIA PLATERETIK ETA PLATEREAN | Ekonomia | GARA\nEKAIA EKO GESTION, ONGARRIA PLATERETIK ETA PLATEREAN\nMateria organikoa biltzea eta konpostatzea da Ekaia Eko Gestion enpresa txikiaren egiteko nagusia. Mertxe Miguel kimikariaren egitasmoa irtenbide jasangarriak bilatzen saiatzen da. Hala, hondakin bilakatu beharrean, soberakinak baliagarriak dira berriro.\nEkiterakoan bera bakarrik zegoen; egun, bi langile dira, eta taldean hainbat lankide izan ohi ditu. Denetarik egin behar izaten duela dio Miguelek: bezeroak bilatu, konposta egin, kontuak eraman, erosketak... Pixkanaka eta beldurrez hasi zirela onartu arren, aukera probatzen joan dira eta orain ilusioz ikusten dute etorkizuna. «Gogorra bada ere, alde onak ere baditu, eta aurrera egiten duzula ikustea poz handia da».\nHasieran nahiko galduta zegoenez, Hazi Fundaziora jo zuen eta landa eremuko ekintzailetzari lotutako ikastaroetan parte hartu zuen. «Oso baliagarri izan zaizkit. Alor asko ukitzen dituzte, zertzeladak diren arren: marketina, produktua nola saldu, kontuak eraman... Zentratzeko, ikasteko, eta batez ere, kokatzeko balio izan didate». Erakunde honen bidez ere makineria erosteko diru laguntza bat eskuratu zuten, gainera. Probetxugarri izatearen proba, hala ere, 2015ean izan zuen. Araba Ekinean-ek antolatutako “Zure ideiak balio du” lehiaketan parte hartu zuen eta, aitortu duenez, praktikara eraman zituen landutako gauzak. «Epaimahaiaren aurrean 5 minutuan proiektua azaldu behar genuen. Horrelakoak egiten genituen Hazi-ko ikastaroetan eta baliagarria izan zitzaidan». Jasangarritasun saria jaso zuen Ekaia Eko Gestionek eta bultzada handia izan zen. «Pentsatu genuen zerbait behintzat ondo egiten ari ginela».\nJantokiak, jatetxeak, udalak... janari hondar askoren sortzaileak dituzte bezero, nahiz eta batetik bestera aldea egon. Udalek auzo konposta antolatu, formakuntza eman edo prozesua kontrolatzeko eskatzen diete. Ikastoletan, berriz, partekatu egiten dute ardura. Ikasleei prozesua nola gauzatu irakasten diete parte batean kudea dezaten; eta gainerakoa, enpresak landu eta itzuli egiten die.


Herriak | Turismo Debagoiena\nDebagoiena ezinbestean kooperatibismoarekin lotzen den arren, artea, natura eta jai tradizioa uztartzen dira lurralde honetan.\nGeldialdi bat egitera behartzen gaituzte zenbait monumentu ikusgarrik: esaterako, Arantzazuko Santutegiak; Onatiko eta Bergarako hirigune historiko monumentalek; Arrasateko, Elgetako eta Leintz-Gatzagako Erdi Aroko hiriguneek; edota Eskoriatzako Museoak. Horiek iraganeko sekretuak, monumentuen handitasuna eta inguruneko edertasuna eskaintzen dizkigute.\nNatura gogoko dutenek auzoetan eta elizateetan barrena ibiltzeko aukera ugari izango dute, eskualdeko mendi ibilien sarearen bidez. Ibilbide sare honi esker, natur interes handiko eremuetara gertura gaitezke, esaterako Aizkorri-Aratz Parke Naturalean Aretxabaletako Urkulu Urtegi ingurura. Onatin, Arrikrutzeko kobak daude. Horrez gain, jai tradizio zabalean, nabarmentzekoak dira Antzuolako Mairuaren Alardea eta Onatiko Gorpuzti eguna.\nDebagoienak bere xarmaz inguratuko zaituzte.


Bizitza birtualak geroz eta pisu gehiago dauka mundo errealean: ziber-jokuak, ziber-sexua, ziber-krimena eta ziber-iraultza, dena izan daiteke ziber, eta mundu birtualean daramagun dokumentazioa ere garrantzitsua da erabat; gehienbat kontutan hartuta, hartzak ez bezala, gizaki askok urte osoa igaro dezaketela zibernatzen. Orokorrean, euskaldunok sarean ez gara “.eus”.\nPasa den astean Euskara Gara taldeak idatzi bat argitaratu zuen ZuZeun, eta bertan zenbait kontu argigarri plazaratu: “Estimazioek diote Euskal Herritarrek 1.500.000 Google kontu sortu dituztela. Horietatik, euskaldun-oso 700.000 inguru dira. Baina zenbatek dute euskaraz konfiguratua? 40.000 inguru izan daitezke”.\nElkarteak zioen gisan, Gmail Googlerena da; enpresek, kasu onenean, bezeroak eskatzen dietena egiten dute. Euskaldunok ez gara ari gure hizkuntzaren presentzia areagotu dadila eskatzen eremu honetan. Gmailekin gertatzen dena sarean errepikatzen da beste mila esparruetan.\n“Interneten ere, lehen hitza euskaraz” lankidetza-proiektua aurkeztu zuten Kontseiluak, PuntuEUS Fundazioa, CodeSyntax eta Ikastolen Elkarteak, sarean lehen hitza euskaraz egitearen garrantziaz ohartarazi eta erabilera areagotzeko. Gaur egun, webgune batean sartzen garenean, erakusten zaigun edukia gehienetan gure nabigatzailearen hizkuntzaren araberakoa da. Ondorioz, nabigatzailea edo mugikorra euskaraz konfiguratuta badago, webgunea euskaraz agertuko da; bestela, berriz, erdaraz.\nArestian aipatutako lan-taldeak sarean egin zituen neurketek diotenez, Euskal Herriko internauten %3-5 inguruk bakarrik dauka euskara zehaztuta nabigazio-hizkuntza bezala. Kopuru hori bikoiztu egiten da euskaldunen artean (%10 inguru), baina hala ere, oso kopuru txikia da. Internauta motibatuenen artean ere, gehiengoa dira nabigazio-hizkuntza erdara daukatenak (%70-80 bitartean).\nWebguneetako arduradunek ez badute ikusten euskarazko trafikorik, ez dute lanik hartuko webguneak euskaraz jartzen. Are gehiago, mugikorren eta ordenagailuen sistemak ere ez dituzte euskaraz kaleratuko. Hori gerta ez dadin abiatu zuten nabigatzaileak eta mugikorrak euskaraz jartzeko kanpaina hau. Horrela, webgune eleanitz batean sartuz gero, euskarazko bertsioa jasoko dugu; edota programa bat deskargatzerako orduan, zuzenean euskarazko bertsioa eskuratu (baldin badago).\nGizarteari luzatzen zaion eskaintza zehatza da: enpresa eta eragileei webguneetako hizkuntza lehenetsia euskaraz jarri dezatela; norbanakoei, internetera konektatzeko gailuak eta nabigatzailea euskaraz konfiguratzea.\nGutako edozeinek egin dezake bere ekarpena kanpaina hau sustengatzeko. Aski da lehenhitza.eus webgunean sartu, eta widgeta zure webgunean jarri edota informazioa behin eskuratuta, zeure eragile edo enpresara eramatea.\nMundu birtualean euskalgintza birtuala ere behar-beharrezkoa baita.\neuskalgintza, euskara, euskara interneten, euskara sarean, Internet, Interneten lehen hitza euskaraz, Lehen hitza, sarea\n4 pentsamendu “Interneten lehen hitza euskaraz”-ri buruz\nNaparroan 2017-12-26 09:16\nEta norbaitek daki zergatik, webgune batzuetan, beti eramaten zaituzten erdarazko orrira, nabigatzailea euskaraz izanda ere? Aldiro aukeratu behar izaten da “euskara”.\nPentsatzen dut webgunekoek nahita eginen dutela…\ngarrett 2017-12-26 14:35\nHas gaitezke horien zerrenda egiten eta kexa-kanpaina bati edo ekiten.\neuskaragara.net 2017-12-26 15:08\nBai, egia da, nahiz eta nabigatzailea euskaraz izan, webgune batzuek zuzenean gaztelaniako bertsiora bidaltzen dute.\nWebguneen jabe edo administratzaileek euren webguneak egokitu behar dituzte erabiltzaile euskaldunak errekonozitzeko. Batzuetan interes falta, beste batzutan ezjakintasuna edo utzikeria.\n“LehenHitzaEuskaraz” proiektua lan ona dabil egiten hori aldatzeko. Eskerrak norbait dabilen horretan!\nNik neuk Eusko Jaurlaritzako erakunde batean alda zezatela lortu nuen (SPRI). Hango arduradunarekin hitz egin eta informatikariari jakinarazi zion. Egia esan arduradun hori benetan euskaltzale da.\nEdozein modutan, badago horrelako kexak bideratzeko modua: ELEBIDE. Edozein erakunderen inguruan egin daiteke erreklamazioa, baina arrakasta handiena lortzen da EAE barrukoak eta publikoak baldin badira.\nNaparroan 2017-12-26 18:14\nHala eginen dut.


Susana Irigaray / Julio Caro Baroja Nafarroako Museo Etnologikoaren Zuzendaria - Elkarrizketa - Euskonews\nSusana Irigaray / Julio Caro Baroja Nafarroako Museo Etnologikoaren Zuzendaria\n"Ondare etnologiko gehienak oso balio ez material handia dauka"\n“Museoak alde horretatik erronka handi bat dauka eta nik uste dut ez dela hain zaila, gure objektuek hunkitu egin baitezakete, transmititu. Objektua ikusteak bakarrik eraman gaitzake ulertzera zein nolako ahalegina egin behar izan duten aurreko belaunaldikoek eguneko teknologia eta errealitate sozialaren maila heltzeko. Beraz, abantaila horrekin baliatu behar dela iruditzen zait eta dibulgazioari behar bezala ekitea da helburua. Horrek hobeto eta gure buruekin gusturago bizitzen lagunduko digu, beraren gaineko ezagutzarik ez duena ezingo baita inoiz zoriontsu izan”.\nSusana Irigaray Soto (Iruña, 1966)\nIruñan jaio eta bertan burutu zituen eskola ikasketak eta Historia karrerako lehendabiziko 3 urteak, Nafarroako Unibertsitatean. Salamancako Unibertsitatean 2 urtez Arkeologia eta Aurre-historia espezializazioa egin zuen bertan Historia titulua lortuz.\nArkeologian egiten du lan urtebetez eta 6 urtez irakaskuntzan, gaur egungo DBHan klaseak ematen. 1996. urtean Nafarroako Gobernuan etnologia lanpostua ateratzen du, Nafarroako Etnologia Museoari lotutako lanpostua, alegia. Orduz geroztik bertan egiten du lan. 2008tik Nafarroako Gobernuko Museo Saileko buru da horrek dakartzan aginpideekin: alde batetik Nafarroako Museo Etnologikoaren Zuzendaritza eta bestetik, gainontzeko museoen aholkularitza, laguntza eta gestioa.


Zapatuan egingo dute Ezkutuko Altxorrak egitasmoaren barruko azken bisita gidatua - Azpeitia - uztarria.eus\nZapatuan egingo dute Ezkutuko Altxorrak egitasmoaren barruko azken bisita gidatua\nMailo Oiarzabal 2020-09-15 14:00\nGarbitokia, zapatuan bisitariek ezagutuko duten eraikinetako bat, parrokiako kanpandorrea atzean duela.\nAzpeitia XVI. mendean izeneko txangoan, herriko Alde Zaharrak gordetzen duen garai hartako ondarea ezagutzeko aukera izango dute bisitariek. Bisita doakoa da, gehienez hamar lagunek parte har dezakete eta oraindik badago tokia. Ezkutuko altxorrak programan udako prestatutako azken hitzordua izango da asteburu honetakoa.\nAzpeitia XVI. mendean izeneko bisita gidatuarekin bukatuko da, zapatu honetan, Ezkutuko Altxorrak programaren barruan uda honetarako Azpeitirako prestatutako egitaraua. Iraurgi Berritzen garapen agentziak Loiolako Turismo Bulegoaren bidez kudeatutako programa da Ezkutuko Altxorrak eta Urola Erdiko ondarea ezagutarazteko hamabost ekitaldi prestatu dituzte amaitzear den udarako, gehienak bisita gidatuak; uztailaren erdi aldean jarri zuten martxan egitaraua, eta datorren asteburuan bukatuko dute.\nZapatuko bisita gidatua 12:00etan hasiko da eta herriko Alde Zaharrak gordetzen duen XVI. mendeko ondarea ezagutzeko aukera izango dute bisitariek; hain zuzen ere, gai beraren bueltako beste bisita gidatu batekin hasi zen Ezkutuko Altxorren aurtengo egitaraua joan den uztailean.\nBisita doakoa da, gehienez hamar lagunek parte har dezakete eta oraindik badago tokia, baina aurrez izena ematea derrigorrezkoa da. Horretarako, 943-15 18 78 telefono zenbakira deitu edo i-loiola@urolaturismo.eus helbidera mezua idatzi behar da.


Herenegun ez da gaur | Iritzia | Berria\nHerenegun ez da gaur\nJonan Fernandez Eusko Jaurlaritzako Giza Eskubide, Bizikidetza eta Lankidetzarako idazkari nagusiak, Maite Alonso Hezkuntza sailburuordeak eta Aintzane Ezenarro Gogora institutuko zuzendariak Herenegun izeneko «gure historia hurbilari buruzko hezkuntza-esperientzia pilotu baterako lan-materiala» aurkeztu dute. Material hori DBH eta Batxilergoko neska-mutilen Historiako eskola-orduetan lantzeko pentsatuta dago. Juan Pablo Fusi, Mari Karmen Garmendia eta Mariano Ferrer adituen testuan oinarritzen dira programa osatzen duten lau koadernoak eta 20 minutuko bideoa, eta haien zigilua darama landu nahi den material-sorta osoak. Aditu horiek lanari «pluraltasun- eta autoritate-bermea» emateko aurkeztu dira.\nPluraltasunaren hautu garbia dagoela esaten digu Jonan Fernandezek: «Erreminta hauek ez dira begirada bat inposatzeko, begiratzeko baizik, begirada ezberdinak konfrontatzeko».\nHalere, badu bere muga: «Begirada pluralak izatearen baieztapenak muga bakarra du: giza eskubideen urraketa bat ere ezin da legitimatu edo justifikatu».\nTankera honetako proposamenekin beti gertatu ohi den bezala kritikak handik eta hemendik sortzen direnez, Jonan Fernandezek aurre egin behar izan dizkie orain arte Hereneguni egindakoei: «Material hau ez dago pentsatuta ezer zuritzeko, justifikatzeko edo ekiparatzeko, garbi utzi nahi dena da indarkeriara jotzeak, hiltzeak, asasinatzeak ez zuela sekula gertatu behar izan, eta ezerk ez duela justifikatzen: ez beste biolentzia baten existentziak, ez beste injustizia baten existentziak, ez beste ezerk».\nPentsamendu absolutuaren iruzurra\nMaterial txukuna da, arduraz egina, eta seguru asko, erabiliko den eskoletan irakasleen abileziaren eta ikasleen ikasteko gogoaren arabera etekina atera ahalko zaio. Ez naiz hasiko hori kritikatzen, hiru adituek Euskal Herriko pluraltasun ideologikoa xuxen ordezkatzen ote duenetz ere ez. Baina, «pentsamendu kritikoa eta analitikoa sustatu» nahi dela esan zaigunez, badut zerbait seinalatzeko premia; izan ere, nire ustean, indarkeriaren gaia estatuaren (instituzioen) posiziotik aztertzen denean huts elementala egiten da: boterearen posiziotik mintzatzen denez, ez da sekula botere, estatu edo instituzio horien indarkeria estrukturala mahai gainean jartzen, eta hori iruzur intelektuala egitea da. Elementu hori jaso ezean, denak dauka iruzur-kutsua, eta kasu honetan, gure historia hurbilari buruzko errelato interesatu bat inposatzeko aurreiritzi bat dario ekimenari.\nMaterial honetan nik ikusten dudan logika hau da, alegia, ETAren indarkeria gaitzetsi behar da, injustua izan zelako, eta haren ondorioz, haren esentziarekin lotuta, haren eraginez, hainbat instituziok abiatutako indarkeria ere bai, zeina, jakina, ez zatekeen existituko ETA (jatorrizko gaitza) egon izan ez balitz. Ezkutatu egiten da ezen estatua berez indarkerian oinarritzen dela, eta baduela eskubidea indarkeria (hilgarria ere bai) erabiltzeko baimena. Abiapuntu hori ez hartzeak errealitatea ezkutatzera darama, izan ere gizartean onartuta dagoen errealitate bakarra, elizek eta agintariek bedeinkatuta, hauxe da: estatuaren existentzia bera, jabego pribatua, ordena, eta azken buru norberaren bizitza arriskuan daudenean zilegia dela indarkeria erabiltzea, ejerzitoen, polizien eta seguritate pribatuaren armak, alegia. Beraz, «kasu batzuetan» justifikatuta dagoela indarkeria.\nGure kezka etikoa pertsonaren bizitza ukiezina dela baldin bada beti, eta beraz, indarkeriaren erabilpena «sekula» ez dagoela justifikatzerik, bego, erosten dut, baina hortik abiatu gabe, hau da boterearen biolentzia estrukturala, ez puntuala, gaitzetsi gabe, ez da intelektualki oso zuzena gure gizarte hurbilean erabili den indarkeria gaitzesten ibiltzea. Askoz ere zintzoagoa litzateke behingoz onartzea indarkeriaren gaia beste hainbat gai bezain erlatiboa dela, zeren indarkeriara ez jotzea printzipio absolutu bat baldin bada pertsona ukiezina delako beti, ez dauka salbuespenik. Hori onartzen ez delako da hain penagarria behatzea ertzainak eta haien atzeko indar politikoak ematen ari diren ikuskizuna Cabacasen heriotza modu naturalean ez kondenatzeko; edo Saudi Arabiara armak ez bidaltzeko edo armak ez fabrikatzeko, edo ejerzitoak ez madarikatzeko, etab. Printzipio absolutuek ondorio absolutuak dituzte; bestela erraza da herritarren indarkeria gaitzestea, egiturazkoa planteatu ere egin gabe.


Ludotekak - Komunitatea - Goiena.eus\nKaixo kaixo Arrasateko ludoteketatik! Hemendik aurrera gure berri izan nahi baduzue, eta orain arte bezala ludoteketan suertatzen diren bitxikeria guztiak jarraitu nahi badituzue Arrasateko u...\nKAIXO KAIXO SANTAMAINATIK! Azaroko hilabetea ekintza bereziz betea datorkigu. Jakingo duzuenez, ostiralero ekintza ezberdinak burutuko dira ludotekako bazkideentzako. Dagoeneko parte hartu dugu leh...\nKAIXO KAIXO OKENDOTIK!!! Urria indartsu amaitu dugu ludoteketan! alde batetik, “probatu eta gozatu” ekimenaz disfrutatu ahal izan genuen eta umeek primeran pasatu zuten jolas berriak ez...\nKAIXO KAIXO SANTAMAINATIK! Kurtso berria hasi denetik eguradia aldeko izan dugu eta hori dela eta ortuan arratsalde ugari pasatu ditu. Bertan, eskulanak egiten, mahai jolasetara, eraikuntza jolaset...\nKAIXO KAIXO OKENDOTIK!! Ikasturte berria gogotsu eta indarberrituta hasi dugu gure ludotekan. Batetik, haur berri dezente gerturatu direlako guregana eta bestetik, aurreko ikasturteko dinamikei jar...


KV53 - Wikipedia, entziklopedia askea.\nIndustailea Edward R. Ayrton\nKV53 Egiptoko Erregeen Harana izeneko nekropolian dagoen hilobi bat da. Tebastar nekropoliko hilobien artean gutxien ezagutzen den eta zehaztasunik gabe datatuetako bat da.\nGaur egun ez da ezagutzen KV53 hilobia zulatua izan zen toki zehatza, baina pentsatzekoa da erdialdeko wadiko mendebaldeko adarrean egotea, bere garai berean aurkitu ziren gainontzeko hilobi txikiengandik gertu. KV49tik berehala ekialderantz dago, Haranaren hegoaldera daraman bidetik gertu. Beraz, ez dago antzeko ezaugarriak dituzten KV48 eta KV51 bezalako beste hilobi batzuetatik hain gertu, baina Amenofis II.aren hilobia den KV35era doan adarrean dagoela uste da oraindik.\nBere aurkikuntzari buruz iritsi zaigun informazioagatik, ez dago ezer ez ohikorik KV53 hilobiaren diseinu eta forman. Nobleen hilobi gehienen kasuan bezala, hau soilik bi metro baino gutxiagoko hil putzu batez (A) eta kripta lanak egingo lituzkeen gela bakar batez (B) osatua dago. Azken hau, dirudienez, oso modu zabarrean zulatua zegoen eta tamaina handikoa zen. Erregeenak ez ziren hilobietan ohikoa den bezala, ez du apaindurarik, kasu askotan Erregeen Haraneko hilobi baten jabea den noblea nor izan zitekeen ebazterik ez izateko arrazoi nagusia dena.\nKV53 Edward R. Ayrtonek aurkitu zuen 1905-1906ko neguan Theodore M. Davisentzat lanean ari zela, ordurarte ezkutatua mantendu ziren inguru bereko gainontzeko hilobiekin batera. Hainbeste aurkikuntzen aurrean, guztiak hilobi handienek eragindako interesik gabeak, ahaztuak izatea eragin zuen, eta bere kokapen zehatza galtzea. Berriz bisitatu ez zenez eta behar bezala gordea izan ez zenez, KV53 hondakin mordo baten azpian desagertu da berriz, bere inguruko hilobi gehienak bezala.\nToki honetan egin zen aurkikuntza nabarmen bakarra ostrakon txiki bat izan zen, Hori, Egiaren Tokiko eskriba nagusiaren izena idatzia duen harri zati bat, hilobi eraikitzaileen herria zen Egiaren Tokiko (Deir el-Medina) ordezkari administratiboa KV53n egon zela ziurtatzen duena, harrigarria izan behar ez duena, bere funtzioetako bat tokiko objektu guztiak inbentariatzea baitzen. Beraz, KV53 Horiren hilobia izateko aukera oso txikia da, bere funtziodun gizon bati ez zegozkionak.\nLitekeenena, hilobia Amenofis II.aren agintaldian bizi izan zen noble batentzat izatea da. Ezagutzen denez, faraoi honek, bere aitak eta bere semeak bezala, hilobi ugari eman zizkien nobleziako kiderik hautatuenei, baita bere maskotetakoren batzuei ere. Errege honen hilobiaren hurbiltasunak KV53 zulatua izan zen garaiari buruz pistaren bat eman lezake, erabateko zehaztasunez ezer ziurtatzerik ez dagoen arren, eta baliteke hurrengo dinastietakoren baten garaikoa izatea. Aurkikuntza eta orain berriz hondakin mordo hori kentzeko baliabide faltak Erregeen Haraneko toki ezezagun honi buruzko datu gehiago aurkitzea eragozten du.\nOrriaren azken aldaketa: 4 apirila 2015, 21:50.


Haurrek kultura maitatzea helburu duen egitaraua aurkeztu dute | Otamotz\nHaurrek kultura maitatzea helburu duen egitaraua aurkeztu dute\nUrretxuko eta Zumarragako udalek 2020ko haurrentzako programazioa aurkeztu dute. Antzerkia, zinea eta familientzako tailerrak egongo dira, besteak beste. Helburua haurrak aisialdian kultura kontsumitzera ohitzea da.\nArte eszenikoei dagokienez, sei emanaldi egongo dira: hilaren 16an Potx eta Lotx pailazoek Etxean ikuskizuna egingo dute, martxoaren 22an K-baret musikalaz gozatzeko aukera egongo da, maiatzaren 17an Pirritx, Porrotx eta Marimototsek Bizi dantza ikuskizuna egingo dute, urriaren 18an Hecho en Casa konpainiak Cyrano lana antzeztuko du, azaroaren 22an Trakamatraka kontzertu eta tailer didaktikoaz gozatzeko aukera egongo da eta abenduaren 6an Txan Magoak Hausle ikuskizuna egingo du.\nSaio guztiak Labeaga aretoan izango dira 17:00etan, Pirritx, Porrotx eta Marimototsena izan ezik. Hauek bi saio eskainiko dituzte Ederrena pilotalekuan: 16:30ean eta 18:30ean.\nSarrerek 5 euro balio dute (Pirritx, Porrotx eta Marimototsenak 7). Bonuak ere salgai jarri dira: hilaren 14a arte Urretxuko kultur etxean eta hilaren 16an, 16:00etatik 17:00etara, Labeaga aretoan. Haurren bonuak 20 euro balio du eta haurrari heldu batekin joateko aukera ematen dionak, 30 euro.\nBestalde, hilaren 23an, martxoaren 8an, apirilaren 19an, urriaren 11n eta azaroaren 15ean Zine Txiki nazioarteko zinemaldiko pelikula esanguratsuenak emango dituzte: 17:00etan, Labeaga aretoan. Sarrerak euro bat balio du. Lehenago, larunbat honetan, trebezia lehiaketako finala jokatuko dute toki berean. Finala 17:00etan hasiko da eta sarrera doan izango da.\nSormen tailerrak ere antolatu dituzte. Oihane Vicente dantzariak Dantza Familian tailerra egingo du igandean, martxoaren 1ean, apirilaren 5ean, maiatzaren 3an, urriaren 4an, azaroaren 8an eta abenduaren 6an, 11:00etatik 12:00etara, Labeaga aretoan. 3-8 bitarteko haurrei zuzendua dago eta heldu batekin parte hartu behar dute. Saio bakoitzeko 10 euro ordaindu behar da. Urretxuko kultur etxean eman behar da izena.\nJosu Marotok, berriz, Arte Digitala Familian ikastaroa emango du. Tablet bat erabiliz, marrazketa digitalaren oinarriak ezagutuko dituzte. Familia bakoitzak bere tableta eraman behar du. Saioak martxoaren 1ean eta apirilaren 26an izango dira, 17:00etatik 18:30era, Labeaga aretoan. Tailer hori 7-12 urte bitarteko haurrak dituzten familiei eta 13-14 urteko gaztetxoei zuzendua dago. Familia bakoitzak 10 euro ordaindu behar du. Urretxuko kultur etxean eman behar da izena.\nIñaki Casasek Mahai Jolasak Familian tailerra emango du. Saioak urriaren 4an eta azaroaren 8an izango dira: 17:00etatik 20:00etara, Labeaga aretoan. 8-12 urte bitarteko haurrak dituzten familiei eta 13-16 urteko gazteei zuzendua dago. Urretxuko kultur etxean eman behar da izena. Doakoa da.\nK-baret tailerra, berriz, martxoaren 15ean izango da: 17:00etatik 19:00etara, Labeaga aretoan. K-baret ikuskizuneko aktoreekin antzerkia eta dantza egiteko aukera egongo da. 10 urtetik gorakoei zuzendua dago eta 5 euro ordaindu behar da.\nTailerrekin bukatzeko, apirilaren 5ean, maiatzaren 10ean, urriaren 25ean, azaroaren 29an eta abenduaren 20an zirku tailerrak egingo dira. Labeaga aretoan izango dira, 17:00etatik 19:00etara. 3 urtetik gorako haurrei zuzendua dago eta 5 euro ordaindu behar da saioko.\nBukatzeko, haurren opor garaietan eta jai egunetan ere beraientzako ekintzak eta tailerrak egongo dira: hilaren 21ean eta 22an dantzaldiak egongo dira inauteriak direla eta, Pazko Astean Antion jolasak egongo dira eta Urretxuko pilotalekuan haur parkea, uztailerako udalekuak antolatuko dituzte eta Gabonetan haur parkea egongo da Urretxuko pilotalekuan.\nEgitaraua atzo aurkeztu zuten Mikel Serrano Zumarragako alkateak eta Maialen Fidalgo Urretxuko zinegotziak. Fidalgok bi herrietako kultur teknikariei eskerrak eman zizkien. «Urte osoko egitaraua urte hasierarako lotzea oso zaila da».\nProgramazioko protagonistak haurrak direla gogoratu zuen. «Haurrak erdigunean jartzen saiatu gara. Ez da haurtzaindegi bat edo haurrak entretenituta edukitzeko toki bat, haurrei protagonismoa ematen dien programa bat baizik. Haurrek kultura eta aisialdia lotzea eta familiak elkartzea da helburu. Kalitatezko aisialdiaz hitz egiten ari gara». Serranok bi udalen arteko elkarlanaren garrantzia azpimarratu zuen.\nBiek Urretxuko eta Zumarragako familiak parte hartzera animatu zituzten eta eskuorriak bi herrietako ikastetxeetan banatuko dituztela aipatu zuten.


22,6 milioi euro izango ditu Bermeoko aurrekontuak - Deia\n22,6 milioi euro izango ditu Bermeoko aurrekontuak\nGizarte politikak sendotzea eta berraktibazio ekonomikoari ekitea dira gakoak\nimanol fradua/ bermeo 27.03.2021 | 00:44\nAlde zaharra eraberritzeko ekimenak egingo dira aurten. I. F.\nAlde zaharra eraberritzeko ekimenak egingo dira aurten.\nIazkoa baino %1,8 urriagoa, 22,6 milioi eurokoa izanik, Bermeoko Udalbatzak atzo eman zion aurtengo aurrekontu proposamenari baiezkoa. EAJren aldeko botoek, EH Bilduren abstentzioak eta Guzanen ezezkoek 2021eko kontuak onartzea ekarru zuen. Nahiz eta inbertsioak nahik murriztu, 400.000 eurora helduz eta %50a txikituz, hiru dira koronabirusaren sortutako osasun eta ekonomia kalteengatik eragindako kapitulu nagusiak: gizarte politikak sendotzea, berraktibazioa ekonomikorantz jotzea eta garbitasunean eragitea.\n"Aurrekontu honek, gure ustez, egungo egoerari erantzuna ematen dio. Eta hori da udal aurrekontu baten zeregina: uneko beharrei aurre egitea. Zuhurtziaz jokatu behar izan dugu, baina uste dugu aurrekontu egoki bezain sozialak onartu ditugula. Gainera, udalean ordezkaritza duten taldeei eskerrak eman nahiko nizkieke aurrekontuari egindako ekarpenengatik. Uste dut erantzukizunez jokatu dugula", adierazi zuen Bermeoko alkate Aritz Abaroak. Izan ere, EH Bilduren 12 emendakinei baiezkoa eman zion EAJk. Koalizioko kideekin izandako adostasun maila hori ezin izan zen Guzanen botoetan islatu, ezezkoa eman baitzuten. Dena dela, Bermeoko 22,6 milioi euroko aurrekontua izango du. Alkatearen esanetan, aurtengoan murrizketa sakona izan da diru-sarreren kasuan, "bai diru sarrera propioei dagokienez eta baita beste erakundeek egiten dituzten ekarpenei dagokienez ere", batez ere Bizkaiko Foru Aldunditik datorren Udalkutxa funtsengatik eta tasa, zerga eta hobariak mantendu egingo direlako, covid-19a dela eta. "Bizi dugun ziurgabetasun egoera dela eta, eta izango ditugun diru sarrerak beheratuko direla kontutan hartuz, zuhurtziaz jokatu behar izan dugu", gaineratu zuen Abaroak.\nBaina badira goraka egiten duten partidak. Hauen artean hiru dira adierzgarrienak. Lehena, gizarte zerbitzuen atala da, zeren Bermeoko Udalak kalitatezko gizarte zerbi-tzuak bermatzeko (besteak beste, Zaharren Egoitza, Etxez-etxeko zerbitzua edo Eguneko zentroa) eta larrialdi egoeran dauden pertsonei laguntzeko medio gehiago bideratuko ditu 2021ean zehar. Bestetik, berraktibazio ekonomikoa. Izan ere, Nik, BermeON delako kanpaina (pandemiaren ondorioak herritarrengan gutxiengoak izatera, tokiko kontsumoa sustatzera eta txiki-erdi enpresen berraktibaziora zuzendutakoa) aurtengoan zehar mantenduko da eta berau garatzeko hainbat ekintza martxan jarriko dira. "Bestalde, merkataritza eta ostalaritza dinamizatzeko partida propioak aurreikusidira, baita enpresen garapenerako, alde zaharra biziberritzeko eta ekintzailetza sustatzeko ere". eta hirugarrenez, garbitasunak ere toki propioa izango du aurrekontuan, zeren Udalaren "helburu estrategikoetako bat" izanik Bermeo garbi izatea, "iaz martxan jarritako garbitasun indarketa guztiak mantenduko dira eta, gainera, garbiketa bereziak egiteko partida ere handituko da".\nInbertsioak, bestetik, erdira murriztuko dira. Bada, Txibitxiaga kalearen aldamenean dauden blokeetarako irisgarritasuna hobetzeko lanak eramango ditu aurrera Udalak. Lan hauetarako 169.000 euroko partida bideratuko da. "Era berean, herriko mugikortasun-plana ere berrituko da", diotenez.\nBeherantz. Udaleko langileen soldatak (%64a), eta zerbitzuak emateko kontratuak (%27) dira diru-partida nabarmenenak aurrekontuan. Aurtengoan inbertsioa murriztu dute Bermeon, 400.000 eurora helduz.\n"Zuhurtziaz jokatu behar dugu, aurtengorako sarrerak asko murriztu direlako"\n"19 emendakin aurkeztu ditugu, eta horietako 12 onartu dituzue. Kontu ona da herritarrentzat"\n"Pena bat izan da, ulertu ez garela sentitzen dugu. Aukera oso ona zen herrian inbertitzeko"


Salesforce: Zure Urte Automatizatua Berrikusteko Infografian | Martech Zone\nAstelehena, abendua 30, 2013 Douglas Karr\nBezeroekin lanean ari garenez, sarritan tresna interaktiboak sortzen ditugu guneko bisitariak erakartzeko. Hau ToutApp-eko Salesforce Infografia pertsonalizatua oso erraza da partekatu ez dadin! Besterik gabe, sartu Salesforce egiaztagiriekin eta lortu txosten pertsonalizatua, zure joerak eta ikuspegi bereziak erakusten dituena Salesforce Aukerak 2013 batetik.\nHona hemen infografia automatizatuak Salesforce salmentako kidearentzat sortuko duenaren lagina:\nToutApp bidaltzen dituzun salmenten ordezkariaren mezu elektronikoen erantzuna planteatzen, automatizatzen eta neurtzen laguntzen duen tresna da.\nTags: itxigalduSalesforcesalesforce hilean ixten dasalesforce akordioaksalesforce eskaintzak astearen araberasalesforce aukeraksalesforce aukerak hilabetekasalmenta indarraren joeraktoutappirabazi\nWordPressekin CTAak edo iragarkiak kudeatzea


Natura eta eskola, gogoetarako hainbat apunte - Jendartean\nHasiera » Haurren haziera » Natura eta eskola, gogoetarako hainbat apunte\nAtalak: Haurren haziera, Hezkuntza, Ingurumena, Natura\n•“Kanpo-espazioek erronka bermatu behar dute, arrisku maila bat. Umeak badu autorregulaziorako gaitasuna, arriskuak neurtzekoa, eta gainbabesten badugu aurrera egitea oztopatu diezaiokegu”, zioen Iñaki Larreak. Hezitzaileek beraiek ere helduon rola jarri zuten eztabaidagai: gure beldurrek ez dezatela mugatu haurraren jarduna; batzuetan kosta egiten zaigu ez ohartaraztea –“ez igo hor gora”–, baina beharbada behin esatearekin nahikoa da, haurrak berak konturatu beharko du, agian helduaren esaldiak izan behar du “beldurra niri ematen dit”…\n• 20 ikastetxetako jolas-guneen ikerketa egin dute, eta ikasle ugariren adierazpena izan da “kartzelan bezala sentitzen gara”. Espazio mugatuegiak, kontrolatuegiak, helduen begiradapean? Intimitate, askatasun eta bihurrikerietarako traba gehiegi?\n• Berdegunez inguratzeak gure osasunean –ongizatean oro har– dituen onurak jakinak dira. Baina Jesus Ibarluzeak emandako datuen arabera, klase sozioekonomikoen arteko arrakala apaltzen ere laguntzen du, osasunaren ikuspegitik: heriotza-tasaren arrakala bikoiztu egiten da dirudunen eta txiroen artean, berdeguneetan bizi ez direnean.\n• Aldi berean, ordea, Madrilgo baso-eskola aurkeztu zutenean galdera planteatu zuten publikotik: pribatua –eta garestia– izateak ez al ditu eskola pedagogikoki aurrerakoi hauek elitista bihurtzen, ez al dizkiote ateak ixten kulturaniztasunari eta aniztasun sozioekonomikoari? Hain juxtu, horregatik da interesgarria Ekoguneak Donostian duen baso-eskola proiektua: ikastetxe ahalik eta gehienetara iritsi nahi dute, eskola publikoan txertatu nahi dute baso-eskolaren filosofia, ez dadin izan gutxi batzuentzako aukera bakarrik. Administrazioaren inplikazio beharra ere azpimarratu zuten horretarako.\n• Eta denentzako izan dadin, abantaila bat: baso-eskolan jarduteak ez du esan nahi egunero ikasleak hartu eta lekutan dagoen auskalo zein mendira eraman behar direnik. Norberaren herri edo hirian, ikastetxe inguruan dauden berdeguneak aprobetxatzea da gakoa. Eta egingarria dela frogatzeko, “EAEko baso-eskola potentzialen lehen hurbilketa” egin du Maialen Sistiagak: baso-eskola izateko beharrezkoak diren baldintzak betetzen dituzten berdeguneak identifikatu eta ikastetxe batetik 500 metro edo gutxiagora daudenak zerrendatu ditu mapa batean. Ikastetxe asko eta askok inguruan bertan baso-eskola egiteko modua badutela erakusten du mapak.\nRafa | 2019-06-25 at 10:18\nArtikuluan jartzen du: “EAEko baso-eskola potentzialen lehen hurbilketa eta ez det lortzen mapa hori. Gure ikastetxea hor dadoen ala ez jakiteko eta erabiltzeko.\nKutxa Ekogunea | 2019-08-30 at 9:20\nKaixo Rafa, jakin genezake zure eskola zein den?\nRafa | 2019-09-11 at 10:13\nEgia da : Zubiri-mateo BHI.


Instagram Stories - KZblog\nHasiera/Internet eta Teknologi berriak, Sare sozialak/Instagram Stories\nInstagram sare soziala mundu mailan gehien erabiltzen den plataformetariko bat dela esan dezakegu, eta gaur KZguneatik, sare sozialak bideoak konpartitzeko eskaintzen duen Instagram Stories zerbitzuaren inguruan hitz egin nahi dizuegu.\nPublikatzen direnetik, 24 ordu pasa ondoren, ezabatzen diren bideo motzak egiteko aukera ematen digu. Gainera, zure bideoak apaintzeko marrazki eta testuak erabili ahalko dituzu.\nBideoak sortzeko funtzio berri honekin, eguneko momentu guztiak partekatu ahalko dituzu, eta bideoak eta argazkiak gehitzen zoazen heinean, zure istorioa biltzen duen pelikula sekuentzia bezala azaltzen da.\nGainerako sare sozialekin alderatuta, istorio berri hauek informazioa era informal eta dibertiagarriago batean azaltzeko aukera ematen digute. Izan ere, GIF formatuko irudiak, esaldi dibertigarriak eta bestelako elementuak gehitzen joan dira.\nZure istorioak Instagramen lau pausutan sortu\nInstagram ireki eta beheko botoi borobilean sakatu\nBideo bat sortu edo zure aparailutik igotzea aukeratu\nBehin zure bideoa sortuta, marrazki eta testuekin apaindu\nBukatzeko hiru aukera dituzu: zure istorioan gorde, partekatu edo lagun bati bidali\nZure istorioak nork ikusi dituen jakiteko, zure istorioa ireki beharko duzu eta behatzarekin gora egin.\nZure istorioak zure kontuak daukan pribatutasun konfigurazio bera izango du. Zure kontua pribatua baldin bada, zure jarraitzaileek bakarrik ikusi ahalko dute.\n24 ordutan desagertzen diren bideo motzak\nZure lagunek sortutako Instagram Stories-ak ikusteko, lagunaren argazkian sakatu beharko duzu, eta bideo berriak dauden jakiteko, profileko argazkia borobil batez inguraturik dagoen begiratu beharko duzu.\nGainera, Instagram-en sartzen zarenean, goiko barran begiratu ezkero, norbaitek bideoak partekatu dituen ala ez ikusi ahalko duzu. Lagun baten istorioan sartzen zarenean, behatza mugituta, aurrera edo atzera egin dezakezu.\nInstagram Stories barruan ezin izango duzu like aukeran sakatu, ezta iruzkinik egin ere. Horretarako, mezu pribatua bidali beharko duzu.\n“Instagram. Partekatu zure argazki eta bideo onenak” ikastaroan izena eman eta Instagram-ari buruz dena ikasi\nKZgunea2019-05-10T10:31:49+02:002019/05/10|Internet eta Teknologi berriak, Sare sozialak|Iruzkinik gabe


Nagore Irazustabarrena: Historia eta istorioak irakurleen esku jarriz | ARGIAren barrenak\nHasiera » 1919-2019 mendeurrena » Nagore Irazustabarrena: Historia eta istorioak irakurleen esku jarriz\nNagore Irazustabarrena: Historia eta istorioak irakurleen esku jarriz\nNagore Irazustabarrena. Argazkia: Dani Blanco.\n[Miren Osa Galdona] Denboraren Makina atala aldizkariko harribitxietako bat bilakatu da. Nagore Irazustabarrena da astez aste han-hemengo antzinako bitxikeriak idazteaz arduratzen dena. Askorentzat asteroko zita da, eta hala sortu da bere baitan zale koadrila majoa, Denboraren Makinaren “fanak” liratekeenak. Baina noiztik dihardu Irazustabarrenak gai bitxiok ontzen?\n2006ko ekainaren 4an idatzi zuen lehen artikulua Denboraren Makina atalerako. Lehenago, ordea, ondo baino hobeto ezagutzen zituen erredakzioko dinamika eta txokoak. Historiako ikasketak egin zituen, eta dokumentazio lanetan aritu zen ARGIAn 1997ko udaberrian. Pello Zubiriak, orduko zuzendariak, bota zion zerbait idazteko amua, baina Irazustabarrenak muzin egin zion gonbidapenari, “kazetaria ez, historialaria” zela argudiatuta. Zubiriak bera ere historialaria dela erantzun zion eta aitzakia faltan geratu zen Irazustabarrena.\nHandik astebetera, Lasarteko jaietan, Ixabel Bereziartua eta Marijo Aierza orduko ARGIAko lan taldeko komertzial eta administraria gerturatu zitzaizkion AEKren txosnan txanda egiten ari zela: “Erredakzioko kide gehienek greba egitea eta hurrengo alea ez ateratzea erabaki zutela kontatu zidaten, eta nola edo hala atera behar zenez, komertzialak ere idazten jarri zituztela esan zidaten”. Biharamunean erredakziora joan zen egoera ikusita laguntzeko asmotan, eta azkenean, kontu bat eta beste, ia hamar urte igaro zituen bertan.\n“Trantsizio garaia izan zen, zentzu askotan, baina nagusiki trantsizio digitala. Gogoan dut hasieran zenbait artikulu oraindik fax bidez jasotzen genituela, eta gailuak tinta gutxi zeukanean ez zegoela testu horiek irakurtzerik”, dio Irazustabarrenak. Zigarroaren kez betetako erredakzioa du gogoan, non kaosa eta presa eguneroko elementuak ziren. Halaber, behin aldizkaria inprentatik aterata ikusita, “satisfazio handia” sentitzen zuela dio, pasatako larritasun guztiek merezi izan zutenaren seinale.\nErredakzioko zikloa pasatuta, asteroko kolaboratzailea izatera igaro zen Irazustabarrena. 600 artikulutik gora idatzi ditu ordutik Denboraren Makina atalean, salbuespenak salbuespen astero bere aletxoa jarriz aldizkariari. “Iraganean gertatu den edozerri buruz idazten dudanez, gaiak leku askotatik ateratzen ditut, edo etortzen zaizkit: han edo hemen irakurrita, ingurukoek iradokita…Batzuk aspalditik dauzkat gordeta, beste batzuk aktualitatearen haritik tiraka sortzen dira”.\nEz dadila makina geratu, eta jarrai dezala denbora luzez martxan! Urte askotarako, Nagore!


Urrea makina saltzaileen bidez erostea | Consumer\nUrrea makina saltzaileen bidez erostea\nJatorrizko prezioaren gainean %25etik gorako komisioak aplikatzeak gainbalioen errentagarritasuna murrizten du\narabera: Igandea, 2010eko urriaren 17a\nIrudia: Bullion Vault\nAireportu, merkataritza-gune eta luxuzko hotel batzuetan urrea saltzeko makinak jarri dira. Erabiltzaile edo turista orok atera dezake 1 g-tik 10 g-ra bitarteko lingote bat edo urre-koloreko metalezko txanpon bat, gutxienez 40 euro eta gehienez 1.050 euro ordainduta. Aukera horrek aukera ematen du azken ekitaldietan ia izapiderik egin gabe gehien balorizatu den aktiboetako batean inbertitzeko, baina jatorrizko prezioaren %25 gainditzen duten komisioekin zigortzen da, eta horrek gainbalioen errentagarritasuna murrizten du.\nInbertsio modu erraz bat\nGai eta produktu asko makina saltzaileen bidez eros daitezke: freskagarriak, gozokiak, gozokiak, elikagaiak, etab. Erosteko modu hori herrialde garatu nagusietan gailendu da, erabiltzaileari salgaiak eroso eta eguneko edozein ordutan eskuratzeko aukera ematen baitio, txanpon batzuk sartuta. Duela hilabete batzuetatik, gainera, makinek urre fisikoa erosteko aukera ematen dute, bai lingoteetan, bai txanponetan (Krügerrand, Maple Leaf, etab.). ). Oso sistema erosoa da, baina metalaren jatorrizko prezioaren %25etik gorako komisioekin zigortzen da.\nEnpresa ekimena da metal preziatu horren “booma” aprobetxatzeko. Prezioari balio handia eman dio, eta babes-balio nagusietako bat da. 2000. urteaz geroztik, metal horiaren kostua %420 inguru hazi da; ekitaldi honetan, berriz, irabaziak %30 izan dira dagoeneko, inbertitzen diren beste finantza-produktu batzuenak baino askoz gehiago: Burtsa, funtsak, gordailuak…\nEkitaldi honetan urrea %30 igo da, beste inbertsio batzuen errentagarritasuna baino askoz gehiago\nBurtsak ezegonkortasun-aldi bat igarotzen duenean eta interes-tasek inbertitzaile txiki eta ertainen aurrezkia erakartzen ez dutenean, “metal horia” inbertsiorako helbururik desiragarriena bihurtzen da. Hori dela eta, merkaturatzeko bide berriak zabaldu dira: aireportuko “check in”-arekin edo hoteleko harrerarekin batera, edozein erabiltzaile sar daiteke urrea saltzeko makina horietara, inolako murrizketarik gabe.\nEz dira ugariak eta denak turismo edo merkataritza zentro batean daude, formatu, eredu eta tarifa ezberdinetan urrezko lingoteak erosteko. Merkatuko urrezko txanpon adierazgarrienak erosteko aukera ere badago, legezko mailakoak ez direnak. Bi kasuetan, inbertsio txikietarako edo opari original bat egiteko aukera egokia da.\nZer eros daiteke?\nMakina hauen bidez eskura daitezkeen aktibo finantzarioak bi dira:\n24 kilateko urrezko lingoteak, 1 eta 10 gramo bitartekoak. Makina bakoitzean bospasei modeloren artean aukera daiteke.\nUrrezko txanpon-sorta zabala, inbertsio-modu merkeagoa izan daitekeena, prezioak merkeagoak direlako.\nErabiltzaileek 40 eurotik aurrera eraman dezakete etxera txanpona; lingoteek, berriz, 250 eta 1.050 euro artean balio dute, beren ezaugarrien eta, batez ere, unitate bakoitzeko g-en arabera. Makinek prezioak etengabe eguneratzen dituen programa bat dute (10 minutuz behin). Beraz, metalak merkatuan duen posizioaren arabera aldatzen dira. Gainera, makina horietan, ohiko beste saltoki batzuetan baino% 25 eta% 35 garestiagoa da urrea.\nNola lortzen da?\nFreskagarriak saltzen dituzten makinen antzekoak dira. Produktua kanpoan erakusten duten 10 “inskripzio-laukiren” artean aukera daiteke, bakoitzaren ezaugarri orokorrekin. Merkantzia hautatu ondoren, nahikoa da dagokion botoia sakatzea eta artikuluaren balioa sartzea (lingotea edo urrezko moneta). Eskudirutan edo kreditu-txartelarekin ordain daiteke. Produktua zigilatutako kaxa batean ateratzen da makinatik.\nHorrelako makinetan erosketa “arinagoei” dagokienez, badira alde batzuk: ordainagiri bat eta dokumentu bat ematen dira itzulketaren berme gisa, edozein arrazoirengatik erosketa egoera onean ez badago. Bezeroa gustura geratu ez bada, 10 eguneko epea du itzultzeko. Posta bidezko kudeaketa egin behar duzu. Erosketari buruzko informazio gehigarria ere sartu da: kilateak, gramoak, prezioa, ezaugarriak, etab., eta urrea une horretan nola kotizatzen den azaltzen duen txostena. Aurreneurri gisa, dokumentuen eskaner bat eta kamera bat daude, erosketaren ondorioz dirua zuritzea saihesteko.\nGAINBALIO HANDIKO INBERTSIOA\nUrrezko inbertsioa gorantz doa duela zenbait urte “rally” altzista bat sortu zenetik. Horri esker, dirutza handiak ez dira merkatu horrekiko interesekoak soilik, inbertitzaile txikiak ere inbertsio mota horretarantz itzuli dira.\nAzken ekitaldietan errentagarritasun handiena sortu duen finantza-aktiboa da, errenta aldakorraren edo beste finantza-produktu batzuen gainetik. Izan ere, azken 10 urteetan ia %420ko errentagarritasuna lortu du, eta ekitaldi honen hasieratik (2010) %30era igo da, urrezko ontza 1.318 dolarrera kotizatu ondoren, maximo historikoetan. Bi aldietako grafikoak aztertuz gero, ikusten da haien bilakaera oso gorabeheratsua dela; izan ere, badirudi ez duela amaierarik, eta datozen hilabeteetan edo urteetan ere luza daitekeela.\nIgoera horiei etekina ateratzeko modu gehiago daude, urre/metalean kokatu gabe. Inbertsio-funtsen edo azken belaunaldiko beste finantza-produktu batzuen bidez egin daiteke.\naurrezkiak invertir-eu oro-eu poltsa\nEstanfazioa, zer da eta nola eragiten digu?


Irekia Eusko Jaurlaritza - Gobierno Vasco :: Ingurumen Administrazioari eta Natura Ondarearen Kontserbazioari buruzko lege proiektuak onartu dira (Gobernu Bilera 2019-07-23)\nIngurumen Administrazioari eta Natura…\n<img src="https://www.irekia.euskadi.eus/uploads/cover_photos/56080/original/fotoconsejo.jpg" style="max-width:100%" alt="" />\nGobernu Kontseiluak onartu egin ditu, gaur, Iñaki Arriola Ingurumen, Lurralde Plangintza eta Etxebizitza sailburuaren proposamenez, Ingurumen Administrazioari eta Natura Ondarearen Kontserbazioari buruzko Lege Proiektuak.\nNatura Ondarearen Kontserbazioari buruzko Lege proiektuak naturaren kontserbazioaren alorrean eskumen- eta gobernantza-banaketa berrikusten du, administrazio publikoen jarduera arautu −Eusko Jaurlaritza, foru-organoak eta tokiko erakundeak− eta horiek behar bezala ulertzeko lankidetzarako mekanismoak ezarri.\nProiektuak natura ondarea ezagutu, planifikatu eta babesteko tresna orokorrak garatzen ditu, eta alor horretako informazio osoa Euskadiko Naturaren Informazio Sistemara txertatzeko beharrizana biltzen du.\nDatozen zortzi urteetan jarraitu beharreko Euskal Estrategia ere ezartzen du, eta epe luzera administrazioek partekatuko duten norabidea ezartzen du helburu eta ekintzei dagokienez; eta Eusko Jaurlaritzako natura-ondarearen alorreko Dekretu eta Aginduak izapidetu eta onartzeko prozedura aldatzen du, Natura Baliabideen Antolaketarako Planak esaterako. Halaber, proiektuak babestutako natura-espazioak nazioarteko irizpideen arabera berrikusten ditu, eta estatuko araudikoak eta autonomikoetako araudikoak bereizten ditu, Natura 2000 Sarea eta aplikagarriak diren nazioarteko tresnak (RAMSAR, Unesco, etb.) barne.\nBioaniztasunaren kontserbazioa bermatzen du, flora eta faunaren basa-espezieak eta horiek habitatak babestu eta babesa behar dutenentzako berariazko erregimenak ezartzen ditu. Natura ondarea babesteko sustapen-neurriak eta neurri ekonomiko-finantzarioak sortzen ditu, baita babestutako guneetan, garapen-programen, erregimen indemnizatzaile, lursailen zaintzaren eta jabe pribatuekin egindako hitzarmenen bidez, garapen sozioekonomikoa sustatzeko ere.\nBere aldetik, Ingurumen Administrazioari buruzko Lege proiektuak, administrazio-sinplifikazioko irizpideak oinarri, ingurumen-administrazioak esku hartzeko prozedurak antolatzen ditu. Arauak enpresek eduki beharreko ingurumen-baimenak arautzen ditu eta, orokorrean, eragina duen edozein jarduerarenak, baita ikuskaritza- eta zigor-prozedurak ezarri ere.\nLege konplexua da, 118 artikulu ditu, hamar xedapen eta 12 eranskin. Europako Batzordearen “araudi adimentsu” kontzeptuari jarraitzen dio, arauek herritarren funtzioa indar dezaten, horiek bizitza sozioekonomikoan duten eragina azter dezaten, orokorrean, eta administrazio-sinplifikaziorantz egin dezaten, prozedurak batu eta beharrezkoak ez diren izapideak kenduta.\nPlan, proiektu eta programen ingurumen-ebaluaziorako prozedura ezberdinak argitu eta laburtzen ditu, epeak murriztu (gardentasun eta bermeen kaltetan izan gabe), INGURUNET izapide elektronikorako sistema berriaren bidez.\nGainera, lehenbiziko aldiz, estatu mailan ezarriko da obra publikoen materialen % 40a, gutxienez, balorizaziotik eta hondakinen birziklapenetik etorri behar dela. Fiskalitate ekologikoaren aldeko\napustua ere egiten du, eta ezartzen du lortutako sarrerek aurrekontu-partida bat sor dezaketela, urtean, zehazki ingurumenaren babesarekin lotutako jarduerak jorratzeko.\nKontrol eta zigorretarako markoan, ezartzen da pertsona fisiko zein juridikoek ezingo dutela Administrazioarekin kontraturik egin, edo laguntza publikorik jaso, ingurumenari buruzko arau-hauste larri edo oso larriak egin badituzte, babesteko neurriak hartu edo zigorra ordaindu ez duten bitartean. Horretarako, arau-hausleen Erregistroa sortuko da, behin betiko ebazpena izan dutenentzat, eta zigorren berri emango da.\nBerria da, baita ere, ordezko ingurume-zerbitzua. Hau da, zigor batzen kasuan, isunak jaso ordez, birgaitu, kontserbatu edo hobetzeko ekintzak egin beharko dituzte, ingurumenaren onurarako.\nBi legeotan jasotzen da egun ingurumen-alorrean parte-hartze eta erabakitzerako dauden elkargo-organoen arteko koordinazioa (Ingurumeneko Batzorde Aholkularia, Ingurumen Batzordea eta Natura Batzordea-Naturzaintza) Euskadiko Ingurumen Batzordean. Batzorde horrek bere gain hartuko du eragile sozial, ekonomiko, zientifiko eta abarren benetako parte-hartzearen dinamizazioa, ingurumen, natura ondarearen kontserbazio eta klima-aldaketaren politika publikoen diseinu eta exekuzioan.


Larrialdi klimatikoan, dinosauroak erregai fosilekin lotzen dira beti: alde batetik, produktu horiek eratuz hondatu eta usteldu zirelako, eta, bestetik, larrialdi hori ez konpontzeko antropozenoan gerta dakigukeenaren metafora delako. Hemen, ordea, dinosauroak bezala handiak diren eta egunen hasieratik horretan diharduten erakunde horiei egiten diegu erreferentzia. Ziur aipa ditzakezula: Greenpeace, Amies de la Terre (Lurraren Lagunak, Friends of the Earth (FoE)), WWF, Amazonia Watch, Oxfam, etab. Hauek dira beste batzuen aurrekariak, gaur egungo 350.org, Fridys for Future, Extinction Rebellion, eta ordutik sortu diren sareenak.\n1983an, Lurraren Lagunek (FoE) Hirugarren Munduko Sarea sortu zuten, Hegoaldeko gizarte-mugimenduei protagonismo handiagoa eman nahian. 1989an bazegoen Climate Action Network (CAN) (Ekintza Klimatikoaren Sarea. Urte horretan WWF, Greenpeace eta Environmental Defence Fund sartu ziren CAN-en. Gaur egun, mundu osoko 130 herrialdetako 1.500 erakunde biltzen jarraitzen du CNAk.\nBerlingo Alderdien lehen Konferentzian (COP), 1995ean, Lurraren Lagunak elkarteak kanpaina zabala antolatu zuen trantsizio justuaren alde.\nGreenpeace Rion, 1992. urtean\nGenevan (Suitza) ospatutako bigarren COPrako Greenpeaceko aktibistek NBEren Kongresu Jauregiko teilatuak hartu zituzten globo bat «moztu C0 ahora» pankartarekin flotatzen ari zen bitartean eta ekintzaileak kanpoan kateatu ziren. 1997ko Kyotokoari dagokionez, Greenpeacek erregai fosilen aurkako kanpaina handi bat abiarazi zuen, petrolio bidoiekin eta auto piezekin egindako dinosauro handi bat eraikiz. Dinosauroarekiko aipamena azaldu dugu.\nOrdutik, Greenpeacek mezuarekin jarraitu du, baina baita ezaugarritu dituen ekintza ikusgarriekin ere. 2004an bezala, Buenos Airesko COP 10, Greenpeacek kaleetan zehar «kutxa klimatiko» erraldoi batekin nabigatu zuena, edo COP 19 Varsovia (2013), non Greenpeaceko aktibistek pankarta erraldoi bat atera zuten, honako hau zioena: «Nork gobernatzen du Polonia? Ikatzaren industria edo bere jendea?”, eta protestak proiektatu zituen zentral elektrikoetako tximinietan (horien argazkiak ere erakusketan).\n2009ko Copenagueko COP 15ean, Greenpeace munduko liderren goi-bilerako gala-afarian sartu zen, «Politikariek hitz egiten dute, liderrek jarduten dute» leloa zuen pankarta bat zeramala. Juantxo Lopez de Uralde eta beste bi ekintzaile atxilotuta egon ziren 19 egunez. Erakusketan horren argazkiak aurki ditzakegu. Era berean, Greenpeacek Strijdom van der Merwe eta Ogilvy Johannesburgo artistei Durbango (Hegoafrika) COP 17rako emandako instalazioaren zati bat ere erakusgarri du. Banbuzko zintzilikario honek energia eolikoak energia-iturri berriztagarri gisa dituen aukerak aldarrikatzen zituen duela 10 urte.\nErakusketak beste dinasauro bat den Oxfam erakundearen elementuak ere baditu. Oxfamen inplikazio-maila historikoak ingurumenarekin zerikusia duen beste alderdi bat erakusten du, soziala, batez ere Hegoaldeko herrialdeei dagokienez, eta zehazkiago sektore eta komunitate ahulenei dagokienez. Hasieratik Oxfam oso betizua egon zen bere kritikekin. Durbanen, Oxfamek komunitate pobretuentzako ikatza erretzearen eragina irudikatu zuen, zuzenean zein zeharka klima-aldaketaren bidez. Erakusketan “Jan dezatela ikatza/karbonoa” performance hartako elementuak daude. Poznaneko COPera Oxfamek «Aldaketarako mihiseak» erakusketa eraman zuen, aldaketa klimatikoak munduko pertsonarik pobreenengan duen eragin suntsitzailea erakusten duten Hegoaldeko artisten lanak. Erakusketan mihise boteretsu horien aukeraketa bat dago.\nOxfamen ekintza Durbaneko goibileran\nPoznanen ere Oxfamek bere “Climate, Poverty and Justice” txostena ere aurkeztu zuen, beste txosten batzuekin batera ikusgarri izanez.\nAmies de la Terre elkarteko kide ugarienetako baten, Bizi! -ren ordezkaritzaz gain, kartelak, pegatinak eta dokumenturen bat ere badaude, eta NOAH Friends of the Earth Denmarkekoak ere.


Zenbat dakizu San Sebastian egunari buruz? - Irutxuloko Hitza : Irutxuloko Hitza\nSan Sebastian eguna dela eta, galdera sorta bat prestatu dugu, Donostiarrontzat hain berezia den egun honi buruz zenbat dakizun erakusteko.\nJokoan parte hartzeko epeak urtarrilaren 14tik 21era, osteguna, 13:00a arte iraungo du. Galderak erantzuten badituzu, zuzenean zozketan sartuko zara. Ez dira erantzun guztiak asmatu behar zozketan sartzeko, garrantzitsuena jokoan parte hartzea da.\nHain zuzen, SSirimiri lurrina, BOGA gargardoaren “Opari pack”-a, Madamar “Punk” garagardo sorta eta La Perlako talaso zirkuitu bat bi pertsonarentzat zozkatuko ditugu parte hartzaile guztien artean.\nAusartzen zara zure burua neurtzera eta San Sebastian egunaz zenbat dakizun erakustera?\nJokoan parte hartzeko, hurrengo estekan egin behar duzu.


Gaurko Ganbera-kontzertua bertan behera geratu da (otsailaren 4a, astelehena) – Bilbao Orkestra Sinfonikoa\nGaurko Ganbera-kontzertua bertan behera geratu da (otsailaren 4a, astelehena)\nPhilippe Quint biolin-jotzaile bakarlariak jakinarazi berri duenez, osasun-arazoak direla-eta, ezingo du gaurko aurreikusita zegoen BOSen Ganbera Denboraldiko kontzertua eskaini\nBilbon, 2019ko otsailaren 4an\nPhilippe Quint biolin-jotzaileak bertan behera utzi berri du arratsalde honetan bertan, 19:30ean, eskaintzekoa zen BOSen Ganbera Denboraldiko ganbera-kontzertua.\nKontzertua bertan behera geratu da artistaren osasun-arazoen ondorioz, artistak berak Bilbao Orkestra Sinfonikoari jakinarazi dionez.\nBai biolin-jotzaileak (joan den ostegunean eta ostiralean Denboraldi Sinfonikoaren egitarauan parte hartu zuen) bai Orkestrak berak kontzertua bertan behera geratu izana sentitzen dute, eta barkamen zintzoenak helarazten dizkiete errezitaldira joatea pentsatuta zuten entzuleei.\nSarreren zenbatekoa itzuli egingo da, eskuratu ziren bide beraren bitartez. Informazio gehiagorako, gure bulegoetara jo dezakezue bihartik aurrera.\nBOSen bulegoen ordutegia: 09:00etatik 14:00etara.\nMaitasunez betetako agurra 30 apirila, 2020\nBertan-behera utzitako kontzertuei buruzko informazioa 26 martxoa, 2020\nBERTAN BEHERA GERATZEN DA AMANCIO PRADAREN EGITARAUA 13 martxoa, 2020


Arropa eta oinetakoak erosteko dirurik ez - Ahotsak.eus\nArropa eta oinetakoak erosteko dirurik ez\nArropa eta oinetakoak erosteko dirurik ez Sebastian anaiaren gabardinarekin joan zen ezkontza batera, aitaren lutoa besoan jarrita. Arropa berria gutxitan izaten zen eta halakoetan pozik. Garai batean modan egon ziren gabardinak. Kalera joaten zirenean poltsan eramaten zituzten aldatzeko oinetakoak. Inguruetan etxean kubiertekin egindako abarkekin ibiltzen ziren.\nBideo hau erabili nahi baduzu, jarri gurekin harremanetan eta kalitate onean bidaliko dizugu. Ez ahaztu mezuan ELG-014-012 kodeko bideoa nahi duzula aipatzea: ahotsak@ahotsak.eus\nSebastian anaiaren gabardinarekin joan zen ezkontza batera, aitaren lutoa besoan jarrita. Arropa berria gutxitan izaten zen eta halakoetan pozik. Garai batean modan egon ziren gabardinak. Kalera joaten zirenean poltsan eramaten zituzten aldatzeko oinetakoak. Inguruetan etxean kubiertekin egindako abarkekin ibiltzen ziren.\nS: Nik esan naban oiñurrenguan be, bodara honen gabardina batekin. Aitta hil zanian, hamabost urtekin, orduantxe urtia-edo eta, lutua-edo, lehen halako brazaletia eruaten zan. Honen gabardiñiakin, [barrixa eruango eban edo], ni honenakin fan nintzan-eta. Nere ustetan elegantiao fan nintzan! Honek igual urte bixan edo hiruan ibilittako gabardiñiakin.\nR: Baiña zenbat bidar jantziko eban gabardiñia? Ein bai holakotxe zeren baterako, baiña gero jantzi be ez. Oin jazten dan moduan ez behintzet! Beti gordetzen geroko denporarako.\nS: Gabardiñia sasoe baten moda-modan egon zan, e, bueno!\nR: Oin plazara be edozein erropa jantzitta, elegante joaten jatzu jentia gero, e! Konprak eittera be eta danera.\nS: Hamen basarrittarako ez euan jaztekoik ezebe. Etxetik urten orduko bustitta zagozten. Zapatak apurtuakin ibiltten giñan.\nR: Beti aldatzeko erropakin, gaiñera; gero oiñetakuak, kalera fan bihar bazan, hartu poltsan eta oiñetakuak aldatzeko kalian.\nS: Honek gomazkuak gero bai urten eben, gu haundi egin ta gero. Gomazkuak, edozer, ez dakitzu? Zapata, bota, edozer; baiña aurretik dana sueliakin; eta suelia behin busten bazan, segittuan apurtzen giñuan. Gero bai, gu haundi egin giñanian bai. Baiña aurretik? Bueno, bueno...\nR: Ez euen dirurik-eta, orduan ez euen-eta.\nS: Desastre. Etxian einddakuak, hamen Angiozarren einddakuekin-eta, Elgetan bertan eta etxian einddakuekin ibiltzen zien. Automoillan erroberia ipiñi, kubiertia azpixan, eta haren gaiñian beste zer bati ein-eta. Labanauak! Lagunak eukitzen zittuen, gu hortara ez giñan ibilli, baiña antzera, danok antzera.\n-Gaiñera, sasoi hartan danok antzera, ezta?\nS: Bai, bai. Ezebe ez euan aldeik.\nJanzkeran aldea baserritar eta kaletarren artean\nAberatsenak kapela jantzita\nJostunak eta pelukerak etxean lanean


Free chat Ziro. Ausazko arrotz doan txateatu berehala Ziro tik.\nFree chat Ziro\nOngi etorri Chatroulette ZiroEdozein lekutan, munduko pertsona aleatory bat konektatzeko. Chatroulette Ziro dezakezu honako aukeren artean aukeratu:- Guztiak pertsona mota Ziro doan Txata. Zehaztu behar du, eta 'Ezarpenak' joan.- The 'bideo' moduan webcam Txateatu.- The 'mikro' moduan mikrofono Txateatu.- Txata ez mikro eta 'testua' moduan bideo gabe anonimoki.- Spy beste anonimoki onartzen bada hizketaldiak.- Ez baduzu nahi spied beharreko aldatu 'ezarpenak' atalean.Sakatu 'F2' hasteko, edo egin klik 'start'.\nZiro hirien zerrenda:


Debako zubia erortzea saihesteko plana martxan da. Noticias de Gipuzkoa\nDebako zubia erortzea saihesteko plana martxan da\nErortzeko arrisku handiari aurre egiteko, lehenik eta behin gangen egonkortasuna bermatuko da, eta, horretarako, egitura osagarri bat eraikiko da zubi gainean. Egitura horrek oinezkoen pasabide bat izango du bizilagunek zubia gurutza dezaten.\nZubi gaineko egitura osagarri baten bidez zubi bat birgaitzea metodo berritzailea da. Lan horiei esker aukera izango dugu XIX. mendean zubi bat nola eraikitzen zen ezagutzeko.\nJueves, 23 de Agosto de 2018 - Actualizado a las 12:39h.\nDEBA. Gipuzkoako Foru Aldundiak larrialdiko prozeduraren bidez egingo ditu Debako zubia erortzea saihesteko eta haren kontserbazioa eta birgaikuntza bermatzeko lanak. Lanak abuztuaren amaieran edo irailaren hasieran hasiko dira. Hala jakinarazi du Denis Itxaso Kulturako diputatuak Pedro Bengoetxea eta Jose Angel Lizardi Debako eta Mutrikuko alkateekin batera eskaini duen prentsaurrekoan.\nAldundiak jaso du Debako itsasadarraren gaineko zubian larrialdiko esku hartzea egiteko diagnostiko eta proposamen txostena, Injelan eta Fhecor enpresek idatzia;txosten horretan, zubia deskribatu, egindako ikuskapenak definitu, eta egiturazko azterketa bat egiten da, eta, gainera, kolapsoaren arrazoiak eta kolapsatutako gangak egonkotzeko egin beharreko larrialdiko jarduketak zehazten dira, jarduketa horien balorazio bat egitearekin batera.\nDiputatu nagusiordeak atzo sinatu zuen kontratazio prozedura berezia abiarazteko foru agindua, eta lau aurrekontu eskatu ditu datorren astean kontratua esleitu ahal izateko. Lanak abuztuaren amaieran edo irailaren hasieran hasiko dira, eta 1,2 milioi euroko kostua izango dute, gutxi gorabehera. Lehen fase honetako lanak amaitzeko epea hamar astekoa da.\nLarrialdiko lehen jarduketaren xedea gangen egonkortasuna bermatzea izango da, eta, horretarako, egitura osagarri bat jarriko da zubi gainean, ganga horiei eusteko. Egitura horrek oinezkoen pasabide bat izango du, bizilagunek zubia gurutzatzeko modua izan dezaten.\nEgitura osagarria bermatzeko atal hauek baliatuko dira: 1. zutabea (zutabe hori 2002an berriztatu zen, eta uztailaren 24ko urpeko ikuskapenean ez zen aintzat hartzeko moduko kalterik antzeman bertan) eta 2. zubi bularra (harkaitz gainean zimentatua);egitura horren gainean, kolapsatutako gangak zurkaizteko tirante batzuk jarriko dira. Aurrekaririk ez duen metodo berritzailea da.


Gizon bat atxilotu dute Errenterian hiru kotxetan lapurtu eta udaltzainei jotzeagatik | Herribizia\nErrenteriako 31 urteko bizilagun bat atxilotu du Udaltzaingoak ustez Parke Kalean aparkatuta zeuden hiru kotxetan lapurtzeagatik eta bere bila joandako poliziei jotzeagatik.\nAtxiloketa pasa den ostiraleko 06:10ak aldera gertatu zen bizilagun batek Udaltzaingoari deitu eta gero aipatutako kalean pertsona bat kotxe baten barnean lapurreta egiten ari zela salatzeko.\nHainbat patruila bertaratu ziren eta kotxe kaltetuak bilatzen ari zirenean pertsona bat antzeman zuten auto baten azpian uzkurtuta. Pertsona honen ezaugarriek lapurraren deskribapenarekin bat egiten zutela ikusi zuten udaltzainek. Susmagarria kotxe azpitik atera eta ihesean hasi zen hainbat gauza eskuetan zeramatzala. Momentu batetan malda batetik behera erori zen eta udaltzainek harrapatu zutenean kolpeka hasi zitzaien.\nAtxilotua Udaltzain-etxera eraman zuten eta, horren ostean, kaltetutako kotxeak hiru zirela jakin zuten. Atxilotuak zeramatzan gauzen artean hainbat tresna aurkitu ziren, zulagailu bat, beroki batzuk eta arropa gehiago. Hauetako asko estreinatu gabe zeuden eta etiketak zituzten oraindik.\nErrenteriar atxilotuak artikulu batzuk Donostiako denda batetan eta kotxe batetan ostu zituela egiaztatu zuten eta lapurreta egiteagatik aurrekariak dituela ere. Atxilotua epailearen esku geratu zen jabetzaren kontrako delituak eta agintearen agenteen kontrako erasoa egotzita.\nBeste alde batetatik, Errenteriako Udaltzaingoak hilabete bakoitzeko lehen egunetan banketxeen inguruetan gertatzen diren lapurretak ekiditeko kanpaina bat martxan jartzen duela gogorarazi du. Lapurreta hauen biktimak erretiro-pentsioa jasotzera joaten diren adineko pertsonak izaten dira normalean eta, horregatik, Udaltzaingotik bakarrik joan ez daitezen gomendatzen da eta ez dezatela diru asko batera atera. Modu berean, diru-zorroak bistan ez eramatea aholkatzen da, leku hauetan ibiltzen diren lapurrak oso adituak izaten baitira mota honetako ebasketetan. Gainera, bikoteka egiten dute lan eta horrek asko zailtzen du delitua egin dutela frogatzea.\nBide batez, azken asteburuetan herriko zentroko komertzio eta tabernetan oharkabean burututako hainbat lapurreta antzeman direla jakinarazi du Udaltzaingoak. Lapurretok jendeak jarrera fidakor batekin poltsak, berokiak edo beste hainbat gauza edozein tokitan uzten dituztenean gertatzen dira eta dirua, mugikorrak edo txartelak lapurtzen dizkiete. Lapurreta hauek gauez gertatzen dira batez ere, beraz hiritarrei bere gauzak kontrolatzeko aholkatzen zaie.


Zorroztu egin dira Astigarragako igerilekuaren funtzionamendu neurriak, «arauak ez direlako bete» - Astigarraga - Kronika.eus\nZorroztu egin dira Astigarragako igerilekuaren funtzionamendu neurriak, «arauak ez direlako bete»\nKronika - Erredakzioa 2020-07-06 00:00\nErreserba familiarra eginez, familia liburua edo bizikidetza ziurtagiria aurkeztu beharko da. Argazkia: Astigarragako Udala.\nPasa den asteazkenean ireki zituen berriro ere ateak, Astigarragako igerilekuak, funtzionamendu neurriekin. Hala ere, neurri eta baldintza hauek zorroztu egin dituzte, «hainbat arau ez direlako bete».\nUztailaren 1ean ireki zuten berriro Astigarragako igerilekua, segurtasun eta funtzionamendu neurriekin. Hala ere, Udalak jakinarazi du hainbat arau ez direla bete, izan ere, lurzati familiarrak, «bizikidetza unitatekoak diren pertsonek erabili dezakete, eta zenbaitek ez dute hau bete». Hori kontutan hartuz, neurriak gogortu egin dira, eta familia lurzati bat erreserbatzen dutenek, «familia liburua edo bizikidetza ziurtagiria aurkeztu beharko dute».\nGainontzean, funtzionamendurako hainbat neurri ezarri dituzte. Lehenik azaldu dute, igerilekura joan aurretik lurzati bat erreserbatzeko hitzordua eskatu behar dela Astigarraga.eus webgunean, eta lurzatiaren erreserbak, «3 orduko iraupena izango dute». Bi motatako erreserbak daude; alde batetik, erreserba indibidualak, hau da, pertsona bakar batek hartu dezake lurzatia; eta beste aldetik, erreserba familiarra, «bazkidetza unitateentzat soilik, 2 eta 5 pertsona artean. Familia liburua edo bizikidetza ziurtagiria erakutsi beharko dute». Gainera bizikidetza ziurtagiria eskatzeko izapidea, aurrez aurre egiten da udaletxeko erregistroan.\nIgerilekuaren edukiera mugatuko da, «igarileku txikian soilik 4 urte bitarteko haurrek egon ahal izango dute», eta 5 eta 8 urte bitartekoak berriz, haundian, «heldu batekin». Igerileku txikian, 12 pertsona sartuko dira gehienez, eta haundian berriz 93.\nJakinarazi dute, igerilekuaren edukiera gainditzera badoa, «erabiltzaile bakoitzaren bonua, 15 minutukoa izango dela aldi bakoitzean».


Abanto-ZierbenaTramiteakProzeduren zerrenda\tProzedurak Errolda\nAgirien igorpen automatikoa ahalbidetzen du. Eskatu nahi den Agiri mota, emango zaion erabilpena eta Agiriaren hizkunta aukeratu behar dira. Hurrengo aukeretako bat hautatu daiteke:Hiritarren Agiri orokorra.Errolda inskripzio Agiria.Agiri familiarra.Eskaera formularioa bete ondoren Nire Ziurtagiriak atalera jo ezazu Nire Hiria menuan, eta minutu batzu barru igorritako Agiria aurki dezakezu. Era berean, Nire Hirian kasu berri bat ikus dezakezu eta Irteera Erregistroan igorritako Agiria aurki dezakezu.\nZiurtagirien igorpen automatikoa ahaltzen du. Eskatu nahi den ziurtagiri mota, zertarako erabiliko den eta igorpen hizkunta aukeratu behar dira. Hurrengo aukeretako bat hautatu daiteke:Errolda inskripzio ziurtagiria.Ziurtagir familiarra.Hiritarren Ziurtagiri Orokorra.Eskaera formularioa bete ondoren Nire Ziurtagiriak atalera zuzendu zaitez Nire Hiria menuan, eta minutu batzu barru igorritako ziurtagiria aurki dezakezu. Era berean, Nire Hirian kasu berri bat ikus dezakezu eta Irteera Erregistroan igorritako ziurtagiria aurki dezakezu.\nIzapide honen bidez udalerriko erroldan alta eska daiteke.Errolda udalerriko bizilagun guztien bizilekua eta helbidea helburu administratibo guztietarako ziurtatzen dituen erregistroa da. Estatuan bizi den pertsona orok ohiko bizilekua duen udalerriko erroldan inskribatu behar du bere burua. Udalerri bat baino gehiagotan bizi dena urtean denbora gehien egiten duen horretan bakarrik inskribatu beharko da. Norberak eskubidea du Erroldan agertzen diren berari buruzko datuak jakiteko eta, datuak oker daudenean, horien zuzenketa eskatzeko.Eskaera egiteko baldintzak honako hauek dira:16 urtetik gora izatea (gazteagoa izatekotan eta ez emantzipatuak, bere legezko ordezkariak egin ahal izango du).Urteko egun gehienetan udalerrian bizitzea.\nIzapide honen bidez ziurtagiri bereziak eska daitezke.Errolda ziurtagiriak pertsona baten egoitza eta ohiko bizilekua adierazten ditu. Dokumentu hau honako erakundeei aurkezteko edo izapideak egiteko eskatzen da: Erakunde judizialak (epaitegiak eta auzitegiak).Erakunde militarrak edo atzerriko agintaritzak.Erregistro Zibila (ezkontzak, herritartasuna, izen eta/edo abizen aldaketak, adopzioak, etab.).Jaraunsle-deklarazioak.Izatezko bikoteen erregistroa.Bestelako Erregistro Ofizialak, Zigor-erakundeak, Aduana Zuzendaritza, Unibertsitateak, INEM.Egoitza-baimena sustraitzeagatik. Errolda ziurtagiri berezi bat eska daiteke herritarra udalerrian denbora luzez erroldatuta egon dela edo dagoela frogatzeko, edo bere heriotzara arte bertan bizi izan dela, etab.Ziurtagiri historikoa.\nErrolda administratrizoaren aurrean biztanleen bizilekua eta helbidea egiaztatzen duen erregistro da.Españan bizi den biztanle oro ohizko bizilekua duen udalerriko Erroldan izena ematera behartuta dago.Udalerri batean baina gehiago bizi direnak, denbora gehien bizi diren udalerrian erroldatuko dira.Biztanleak berari buruzko jasotako datuak ezagutzeko eta informazioa zuzena ez denean zuzentzea eskatzeko eskubida dauka.\nIzapide honen bidez egoitza-baimen iraunkorrik ez daukaten Europako erkidegoaz kanpoko biztanle atzerritarrek udalerriko erroldan izen-ematea berriztatzeko eskaera egin dezakete.Errolda udalerriko bizilagun guztien bizilekua eta helbidea helburu administratibo guztietarako ziurtatzen dituen erregistroa da.Estatuan bizi den pertsona orok (naziokoek zein atzerritarrek) ohiko bizilekua duen udalerriko erroldan inskribatu behar du bere burua. Egoitza-baimen iraunkorrik ez duten Europako Erkidegokoak ez diren atzerritarrek bi urtero berritu beharko dute biztanleen Udal Erroldako inskripzioa.Aipatutako bi urteko epea igarotzean interesdunak inskripzioa berritu ez badu, biztanleen erroldan baja emango zaio.Izapide hau etorkinei zuzenduta dago soilik. Udalerri bat baino gehiagotan bizi dena urtean denbora gehien egiten duen horretan bakarrik inskribatu beharko da. Norberak eskubidea du Erroldan agertzen diren berari buruzko datuak jakiteko eta, datuak oker daudenean, horien zuzenketa eskatzeko.\nIzapide honen bidez udalerriko biztanleen erroldan dauden datu pertsonalen aldaketa eska daiteke.Errolda udalerriko bizilagun guztien bizilekua eta helbidea helburu administratibo guztietarako ziurtatzen dituen erregistroa da. Estatuan bizi den pertsona orok ohiko bizilekua duen udalerriko erroldan inskribatu behar du bere burua. Norberak eskubidea du Erroldan agertzen diren berari buruzko datuak jakiteko eta, datuak oker daudenean, horien zuzenketa eskatzeko. Herritarraren datu orokorren edo bizilekuaren aldaketa egiteko, egoera berria beharrezkoak diren dokumentuekin frogatuko da. Aldaketak gauzatu ondoren dagokion ziurtagiria egiten da.Eskaera egiteko baldintzak honako hauek dira: 16 urtetik gora izatea (gazteagoa izatekotan eta ez emantzipatua, bere legezko ordezkariak egin ahal izango du). Udalerrian erroldatuta egotea.\n- Automatikoa - bizkaia.eu erabiltzaile bidezko tramitazioa - Ziurtagiri elektroniko bidezko tramitazioa


“Bainaren belaunaldia” argitaratu du Beñat Sarasolak | Hitzen uberan\n← Jose Luis Otamendiren “Kapital publikoa”, martxoko plazak\nKapital publikoa, Durangon eta Basaurin mintzagai →\nUstela, Pott eta Oh! Euzkadi literatur aldizkariei buruzko lana da\nSantiago Onaindia bekari esker idatzi du Beñat Sarasolak Bainaren belaunaldia lana. Amorebieta-Etxanoko Udalak antolatzen du lehiaketa hori, bi urtean behin, Ametx erakunde autonomoaren bidez eta Labayru Ikastegiaren eta Bizkaiko Foru Aldundiaren laguntzarekin, Santiago Onaindia idazlearen oroimenez, euskal literaturaren ikerketa hauspotzeko. 2013an eman zioten beka Sarasolari, bere helburua: literatur aldizkariek euskal sistema literarioan izandako eragina aztertzea. Aurrez, Idurre Alonso literatura ikerlariak eta Miren Ibarluzea itzultzaileak eskuratu dute beka hau.\nHiru literatur aldizkari aztertu ditu Bainaren Belaunaldi honetan Beñat Sarasolak: Ustela, Pott eta Oh! Euzkadi. Beka eskatu zuenean aldizkari gehiago aztertzeko asmoa zeukan, baina gero esparru hobeto zehazte aldera eta gehieg ez luzatzeko, hiru horiei erreparatzea erabaki zuen. Hiruren artean bazegoen hari bat, gogo zirikatzaile bera. Hain zuzen ere, hori dela-eta ziren Bainaren belaunaldikide. Oh! Euzkadiko testu baten horrelaxe esan zioten euren buruari aldizkariaren idazleek, eta Sarasolak ere kontzeptu bera baliatu du liburuari izenburua ipintzeko.\nHonako hau zen Sarasolaren hipotesia ikerketa abiatzerako: XX. mendean, eta batez ere 36ko gerraren ondorenean, literatura aldizkariek garrantzi funtsezkoa izan zuten euskal sistema literario modernoaren osaeran, eta gaur egun gure literaturaren erdigune den belaunaldiarentzat (40ko eta 50eko hamarkadetan jaioak) ezinbesteko bitarteko eta heziketa literarioa izan ziren.\nLiburuak bi zati nagusi ditu. Batetik, lehenengo zatian, aldizkariak banaka aztertzen dira, zenbait aurrekari aletu ostean, eta garaiko testuinguru politiko eta sozialaren argitan erreparatzen zaie. 1973tik 1985era arteko tartea hartzen dute hiru aldizkariok, denboran. Armiarma atariko Ibinagabeitia proiektuan bilduta daude hiru aldizkarion aleak, kontsultarako. Aldizkarien artean bazegoen alderik, hala ere. Garaiko euskal intelektualei egindako kritika denetan agertzen den arren, Sarasolak adierazi duenez Pott-ek toki gehiago egiten zion sormenari, eta Ustelak, aldiz, kultur aldizkariaren tankera gehiago hartu zuela, euskal kulturaren inguruko kontuak aipatuz. Horrez gain, Pott-ek arreta berezia eskaini zion nazioarteko literaturari eta itzulpenari.\nLiburuaren bigarren zatian Sarasolak aztertu du literatur aldizkariok zer ekarpen egin zioten euskal literaturari. Bost alor azpimarratu ditu: literaturaren autonomia, esparru eta sistema literarioak, kontrakultura, literatura konparatua eta poskolonialismoa.


God save Sabino — Eibar.ORG | Eibarko peoria\nHemen zaude: Hasiera / Blogak / Garagoittiko Orakulua / God save Sabino\nGod save Sabino\nOier Gorosabel 2013/01/27 09:40\nAnder Arroitajauregi lagunan irudi-montaje aboziñauetako bat.\nMatrallako Irratixak iraun zeban urtietan, Martzinkus Erretorea izan genduan bere ardatz eta bultzatzaille nagusixetako bat. Lehendik beste pertsonalidade batekin ezagutzen baneban be, radixuan bere mundu partikularra eta alderdi kreatibo harrigarrixena ezagutu neban; eta ordurarte ondo konektatzen bagenduan be, ordutik aurrera, hobeto. Berak sortutako irudixen artian, uste dot hauxe dala nere faboritua\netiketak: eibarko_lagunak, matrallako, irratia


Hezkuntza - Page #14\n"outil en main" alkartean 2 lekü baratzen dira!\n"Outil en main" alkarteak bere sartzea setemearen 11an egiten dü. 10 eta 14 urte arteko haurrek eskü lan egiteko parada düküe asteoroz. 5 atelier eskeinirik dirate Anne Touquette\n2018 Abuztua 07\nMendikotako ikastaldia urrenturik da\nAurtenko aek elkarteak proposatzen düan iksataldia ürrentü da aste ondar hontan Aste batez, 30bat ikasle hor ziren beren euskararen hobetzeko Egün hasirik, egün oroz beren ebilbidia jarraikiko dügü, kurtsoetan edo orano dütüen arrstiko aktibitateen bidez\nGaü eskolak bere besta antolatzen dü aste ondar hontan!!\nGaü eskola , eskola bat denaz gain, urte undarreko besta eginen dü. Üztaila honen lehenean dateke, neskenegünarekin. Egüerdiko emanik da hitzordüa, Gau Eskolako egoitzaren aitzinean. Ikaslez gain, besteeri ere kümita lüzatürik da. Gisa horrez, ikasleek urtean kursian lantü düen mintzajia, klasetarik kanpo ere baliatzen ahal beitükee. Janari eta edariekin batean, libürüxkak esküan, kantan aritzeko parada badateke, ofizio hontan ausart direnen presentzia bat segürtatûrik datekealarik. Niko Guiresse eta Patxi Patalagoity erakasleak:\n2018 Uztaila 12\nSohütako lizeoaren ikasleen %91a beno haborok baxoa kausitü düe\nAzterketak iganik, urteko bilan baikorra egiten dü Jean Bourda, Sohütako eskolako bürüa. 131 ikasletarik 119 onartürik izan dira. Besteak oro "repeche" -tan direlarik. Igaran urtean Akitania berriko lizeo hoberenaren saria üken badü, aurtenkoa ez da orano emanik izan. L Sailan (literario) ikaslen %89,48ak uken du ES-n (Ekonomia eta sozialan) %90,62 S-n (Zientifikoan) %95.55 STI2D –n %83.33 Ekipa pedagojikoari, eta üngüramen babestüari esker dütü esplikatzen nota horik Jean Bourda züzendariak :\n2018 Ekaina 21\nXiberotarra ikasteko üdako ikastaldia horra da\nAurtenko Xiberoko Gaü Eskolen Barnetegia, üztailaren 30tik, agorrilaren 4ra arte date, eta Mendikotan iraganen da. Aste batez, bost ordüko kurtsoak badirate goizez, arrestitan aldiz, aisaldi edo talierrak badiatekialarik, zointan prefosta, eüskara egaririk datekean. Ohizko parte hartzaletan, Xiberotarren ikastera jiten diren hegoaldeko eüskaldünak badira. Bestalde, Xiberoalat jin kanpotiarrak, gei hebenkoak, zoineri, beren familian ez zaüen eüskara iganarazirik izan. Jakin, Xiberotar, erretretat eta langabeek, prezio apalagoak ükeiten ahal dütüela barnetegirako. Hortarako Gaü Eskolarekin harremanetan sartü behar da, eta jakin ere, barnetegiko izenak, üztailaren 18 gabe eman behar direla. Xehetarzünak Patxi Patalagoiti eta Niko Guiresse Gaü eskolako langilekin :\nNola ontsa erabili internet?\nLaminek Eperra ikastolako mürrüak freskatü dütüe\nIkastolak kexü erakasle postüak ments beitütüe\nXiberotarrez aritzeko güneak sortzen ari dira


topic_facet:"Mekanizazioa (Heziketa Zikloa). Erdi maila" topic_facet:"Soldadura eta galdaragintza (Heziketa Zikloa). Erdi maila" topic_facet:"Garraioa eta ibilgailuen mantenimendua (Lanbide Arloa)" topic_facet:"Produktuen egiaztapena (Modulua)" topic_facet:"Metrologia eta saiakuntzak (Modulua)" author_facet:"IMH Makina Erramintaren Institutua"\nProposatutako gaia: Mekanizazioa (Heziketa Zikloa). Erdi maila Proposatutako gaia: Soldadura eta galdaragintza (Heziketa Zikloa). Erdi maila Proposatutako gaia: Garraioa eta ibilgailuen mantenimendua (Lanbide Arloa) Proposatutako gaia: Produktuen egiaztapena (Modulua) Proposatutako gaia: Metrologia eta saiakuntzak (Modulua) Egilea: IMH Makina Erramintaren Institutua\n1 Elementu finkoak (Modulua) 1 Elementu metalikoak eta sintetikoak (Modulua) 1 Fabrikazio Mekanikoa (Lanbide Arloa) 1 Fabrikazio mekanikoko produkzioaren programazioa (Heziketa Zikloa). Goi maila Garraioa eta ibilgailuen mantenimendua (Lanbide Arloa) 1 Karrozeria (Heziketa Zikloa). Erdi maila Gehiago ... 1 Lanbide Heziketa Mekanizazioa (Heziketa Zikloa). Erdi maila Metrologia eta saiakuntzak (Modulua) 1 Oinarrizko mekanizazioa (Modulua) Produktuen egiaztapena (Modulua) Soldadura eta galdaragintza (Heziketa Zikloa). Erdi maila Guztiak ikusi ... gutxiago ...


Etxebizitzak eskuratzeko betebeharrak. Azken 5 urteetan egindako eskualdaketei buruzko baldintzaz ari garela, zer dira etxebizitza bat eskualdatuz lortutako diru sarrerak? - navarra.es\nAzken 5 urteetan egindako eskualdaketei buruzko baldintzaz ari garela, zer dira etxebizitza bat eskualdatuz lortutako diru sarrerak?\nAzken 5 urteetan etxebizitzaren bat eskualdatuz lortutako diru sarrerak kalkulatzeko, eskualdatutako etxebizitzak mailegurik baldin bazuen, eskualdaketan lortutako diru kopuruari kendu behar zaio amortizatu gabeko kapitala (eskualdaketaren unean amortizatzeko zegoen printzipala).\nEskualdaketaren unean amortizatu gabe dagoen mailegu horrek eskualdatzen den etxebizitza erosteko eskatu zen bera izan behar du.\nEskualdaketaren froga gisa, haren eskritura publikoa eta haren gaineko zergen likidazioa aurkeztu behar dira. Eskualdaketak sortutako balioa honako hauetatik handiena izanen da:\n2) Etxebizitza babestua izanez gero, etxebizitza mota horri dagokion gehieneko balioa, eskualdaketa ez bada kostu bidezkoa izan.\n3) Etxebizitza babestua ez denean, ondare eskualdaketen gaineko zerga edo kasuan kasuko eskualdaketa kargatzen duen zerga likidatzeko eskumena duen administrazioak egiaztaturiko balioa.\nEskualdatutako etxebizitzak hainbat jabe izan baditu, lortutako prezio edo balio osotik norberari dagokion zati proportzionala hartuko da kontuan.\n1. Hiru anai-arrebaren jabetzako etxebizitza baten salmenta, 270.000 euroren truke. Etxebizitza erosteko 180.000 euroko mailegua eskatu zen, eta saltzeko orduan 60.000 euro gelditzen ziren amortizatu gabe.\nLortutako diru sarrerak: 270.000 – 60.000 euro = 210.000 euro / 3 hiru jabe = 70.000 euro.\nJabe bakoitzak 70.000 euroko diru sarrerak lortu ditu, eta, 90.000 eurotik beherako diru-sarrerak direnez, etxebizitza babestu bat eskura dezake, baina ez, aldiz, kasurako diru-laguntza eskuratu. Lortutako diru-sarrerak 60.000 euro baino gutxiago balira, ordea, orduan bai eskura lezake diru-laguntza.\n2. Etxebizitza baten jabetzaren erdia dohaintzan ematea. Etxebizitzaren erdiak 100.000 euroko balorazio fiskala izan du.\nPreziorik gabeko eskualdaketa izan arren, etxebizitzaren erdia 100.000 eurotan baloratu da eta horiexek dira sortutako diru sarrerak, eta, 90.000 eurotik gorakoak direnez, ezin liteke etxebizitza babesturik eskuratu.


Gabriel Aresti biografikoa (Literatura solasaldia) — Biblioteka\nSolasaldiak euskaraz /\nGabriel Aresti biografikoa (Literatura solasaldia)\n(Gabriel Aresti Kultur Elkartea, 2015)\nGabriel Arestiren familiaren laguntza eta aholkularitza izan du Larreak eleberri grafikoa egiteko. Izan ere, bilbotar idazlearen izena eta bere lanak ezagutzera emateko Aresti idazlearen sendiak eta Zenbat Garak eratutako Gabriel Aresti Kultura Elkartearen ekimena izan da biografia grafiko hau.\nIdazlearen alderdi humanoa islatzen ahalegindu da Larrea lan honetan, izan ere, biografia zehatz eta mardul asko egin dira bere ekarpen intelektualetan zentratuta, literaturan edo euskararen inguruko lanetan, baina hemen pertsona eta bere bizitza izan da aztergai nagusia. Horretarako, idazlearen biografiatik ezagutzen dugunaz harago heltzeko, Aresti familiak emandako laguntza funtsezkoa izan da, idazleak bizi izandakoak kontatuz eta material grafiko ugari helaraziz.\nUrtebeteko lanaren emaitza da eta erronka handia izan da Larrearentzat, dokumentazio lan handia egin behar izan baitu, marrazteari ekin orduko. Frankismo garaiko giro sozial eta politikoaz gain, lekuak eta jendeak nolakoak ziren ahalik eta fideltasun gehienarekin islatzea izan da Larrearen helburua. Egun komiki munduan oso modan dagoen arren, gurean oso gutxitan -euskaraz are gutxiago- landu izan den generoa da biografiena.\nKoordinatzailea: Garazi Arrula Ruiz